Bukedde Online - Omwana asimattuse okusaddaakibwa alunyumya nga lutabaalo!\nOwooluganda eyawamba ku mulekwa ettaka n'e...\nAbagambibwa okwagala okusaddaaka omwana nga bali ku Poliisi ate mu katono Jovia Mbeyiza eyasimattuse ne kitaawe\nENTIISA ebuutikidde abatuuze b'e Kasokoso ku mwala ogwawula Mutungo Bbiina oluvannyuma lw’abasowo abeeyita abaganda okubba omwana wa muliranywa waabwe Jovia Mbeyiza nga kirowoozebwa nti babadde baagala ku musaddaaka.\nMaama W’omwana Rebecca Nakibuule agambye nti awulidde omuntu aleekaana ng'omwana we, bwafulumye wabweru omwana we waabadde anaabira nga taliiwo wabula asanzeewo ebbaafu y'amazzi n'empale n'akuba enduulu.\nAbatuuze badduukiridde enduulu era babadde basaggula ensiko kwe kumulaba ng'ajja adduka n'abalombojjera ne balumba abasawo abo babatte bebasanze bagenda mu kasiko webabadde batadde omwana, era n'essabo lyabwe ne baliteekera omuliro.\nEbimu ku bintu ebisangiddwa mu ssabo eriyokeddwa\nKu basawo bano kubaddeko Ali Becker ng’ono agambye omulimu gwe gubadde gwakusalako mutwe , ne Edrisa Mukasa ng’abalala abawera 3 okutegeerekeseeko Alex Lyagoba batwaliddwa ku poliisi ye Mutungo n’oluvannyuma ne babongerayo ku jinja road poliisi.\nJovia Mbeyiza 12 abadde asomera ku Eden Primary school e Kasokoso agamba nti yabadde anaaba ekiro ku ssaawa emu eyakawungeezi ku mabbali g'ennyumba, maama we ng’ali mu nnyumba , yabadde atadde ssabbuuni mu mutwe kwekuwulira abantu abatambula emabega we, yagenze okulaba ng’abasajja bamubaka nga bamutwala n'alekaana.\nOlwamutuusizza mu kasiko e Mutungo ne bagamba nti omwana azitowa nnyo tufune akakutiya bwe yabadde agezaako okuddamu okulekaana kwe kumujjirayo ebiso ne bamusuubiza okumusala singa awoggana era ne bamusiba kumuti omu n'amukuuma omulala abalala ne bavaawo okuleeta akakutiya.\nOmulala gwe baaleseewo bwe yalabye bavuddewo naye n'agenda abanoneko, kwe kulaba omwana omulala omuto nga myaka 2 nga bateese wansi tayogera mu kasiko nga kumumwa gwe bataddeko soloteepu omuddugavu, n'atya era olwamulabye kwe kusimula enduulu n'entoloka n'enziruka.\nNasanze bazadde bange n'abatuuze basamba nsiko ne mbabuulira engoye zebabadde bambadde kwe kubagwako nga bakomyewo era olwabagobye ne baddukira mu ssabo lyabwe abatuuze kwe kwagala okubatta ne badduka ne bateekera n'essabo lyabwe omuliro.\nSsentebe w'ekitundu kino Haji Sulaiman Ssekigudde ategeezezza nti mu kitundu kino kino kati baakabulwawko abaana bana nebagezaako okulanga ku maleediyo, ne kubizindaalo by'okukyalo tebalabika.\nAgambye balina okwennyamira kw'amaanyi kubanga abasawo abo babadde tebamanyiddwa era nga n'ekitundu webali eringa mpuku toyinza kutegeera nti ssabo n'amannya gaabwe tewali agamanyi.\nPoliisi ye Kasokoso ng’eri wamu ne Kireka badduse mangu ne bataakiriza abantu bano ababadde bayiggibwa obugo munsiko jebabadde bekwese ne bakuba amasasi mu bbanga abantu ne balyoka bagumbulukuka nga naye ennyumba abasamize mwe babadde basula ne ssabo baamaze dda okuliteekera omuliro.\nMu ssabo lino musangiddwamu obuwanga obulinga obwebisolo 4 n'ebifaananyi by'abantu ebingi ekireetedde abatuuze okulowooza nti nabo baabatta.wabula abakwatiddwa abakwatiddwa okuli Alex\nLyagoba 14 ne Edris Mukasa 21 ne Ali Becker bagambye mukulu waabwe gwe batayogera mannya ye nannyini ssabo.Babaguddeko omusango gw'okugezaako okusaddaaka omwana ku SD REF 02/28/4/2017 KU POLIISI E KASOKOSO\nBakutte Omutabbuliiki ku by'okutta Kirumira\nNswadde, laba omusajja bw'ansitudde ng'akaana!


Ebyemizannyo | Dembe FM 90.4 - Part 20\nTiimu y’okubaka egenda Botswana\nTeam yabato eyomuzannyo gwokubaka yakugenda e Botswana mumpaka ezokusunsulamu abanetaba muza Commoen wealth games omwaka guno. Kino kidiridde akafubo akabaddemu minister webyemizanyo Hon Charles Bakabulindi wamu nabakungu ba Uganda Olympics committee olunaku lweggulo. Team eno yali yawandukululwa kulukalala lwemizanyo egitwalibwa e Botswana mumwezi gwokutaano […]\nEmpaka z’emotoka-Kansiime awangudde\nJonas Kansiime eyabadde avuga motoka yekika kya Subaru Impreza 10 yawangudde empaka za Source of the Nile race ezakomekerezebwa e Jinja. Ronald Sebuguzi yakute kyakubiri ate ye Irene Leira Blick omukyaala eyetabye mumpaka zino namaliri mukifo ekyokuna. Abavuzi 15 ku 26 bebasobodde okumalako empaka zino […]\nLeon Matovu awangudde obugaali\nLeon Matovu y’awangudde empaka z’obugaali eza Memorial Race,nga zino zezaguddewo calendar y’omwaka guno olunaku lw’eggulo. Matovu okuwangula yavugidde essaawa 3 neddakiika 24 okuva e’Lugogo nga bwebetoloola ebitundu ebirinanyeewo. Abavuzi 17 ku 53 abetabye mumpaka zino kuludda olwabasajja bebasobodde okumalako empaka zino. Ate mubakyala,Ayebale Marion owa […]\nSchumacher akubye ku matu\nMunnabyamizannyo Michael l Schumacher azze akuba mu matu . Ab’omu maka ge bategeezezza beebategeezezza bino Abasawo mu ggwanga lya Bufaransa babadde bakola kyonna ekisoboka okulaba nti adda engulu ng’abadde assiza ku byuuma bukyanga afuna kabenje nga 29 omwezi gwa December. Schumacher omuvuzi w’emmotoka z’empaka yagwa […]\nShe-cranes afunye obuwagizi\nKKampun ya National Insurance coporation olunaku lwa leero ewadde Fufa ensimbi eziwerera ddala obukadde shs 660m nga zino zigenda eri abasambi ba team yegwanga eya Cranes wamu nabakungu baayo. Ssente zino zakuyambako omuzanyi oba omukungu wa Cranes singa afuna obuvune obutamusobozesa kuddamu kusamba mupiira obulamu […]\nEza Kakungulu ziddamu leero\nEmpaka za Uganda Cup ezayitibwanga Kakungulu ziddamu olunaku lwa leero ku lukontana olwo team 32. Waliwo ekyukakyuuka mu mipiira egimu olwebisaawe ebitamala wamu nenkyuuka kyuuka mu mipiira gya league ya Fufa. Egimu kugigenda okuzanyibwa kuliko Kcc fc ne Friends of Soccer e Lugogo kwosa nabalina […]\nUSL ne FUFA- abakulu bongedde okukwatagana\nKiraabu za Fufa super league olunaku lw’eggulo zaatudde mu kafubo nomukulembeze wa Fufa Moses Magogo nebakkiriziganya ku ky’okugenda mu maaso n’enteseganya ez’okuzza obumu mu mupiira gwa Uganda. Magogo wiiki ewedde yasisinkana gavumenti wamu n’abakungu ba Uganda Super liigi okutema empenda ez’okulaba nga liigi ya Uganda […]\nMoses Golola awangudde munne gwebaludde nga begaya Ronald Mugula Golola Mugula amukubidde mu luluma lw’okutaano mu mpaka ezibadde ku Freedo City. Mu luzannya lwonna nga Golola emiguwa agyefuze\nFUFA USL bategeraganye\nEkibiina ekikulembera omupiira mugwanga ekya Fufa wamu ne Uganda Super league kyaddaaki bamaze nebakiriziganya ekyokubeera ne league emu mu ggwanga. Kino bakikoze mu office ya minister Charles Bakabulindi akawungeezi ka leero okumalawo endoolito mu mupiira ezimaze omwaka gumu nekitundu nga Uganda erina leagues bbiri. Fufa […]\nEmisinde gy’amazaalibwa g’omutanda\nKatikkiro wa Buganda owek Charles Peter Mayiga atongozezza emisinde gy’amazaalibwa g’omutanda. Emisinde gino gigenda kubeerawo nga 4th omwezi ogujja ng’abaddusi bakusimbula Mengo Ku Lubiri basale okuyita ku Kayanja ka kabaka okutuuka e Kasubi. Kamalabyonna agambye nti ekigendererwa kya luno kwolesa byabuwangwa bya bwakabaka. Emikolo gino […]


Bannayuganda abalina obusobozi okufuna ama...\nBy SHAMIM NABUNNYA Deborah Nanfuka\nETTEMU ku ba bboodabbooda lizzeemu mu Kampala abasajja babiri bwe babapangisizza omu ne bamutta ate omulala n'atwalibwa mu ddwaaliro e Mulago n'ebiwundu by'ejjambiya.\nEyattiddwa, amannya ge tegaategeerekese wabula omulambo, abatuuze abaabadde bakedde okugenda okukola be baagulabye mu lusuku lw'ebitooke bya Abowazi Muwanga mu zooni ya Kweba e Mutundwe okuliraana ekkanisa ya Mutundwe Christian Fellowship eya Pasita Tom Mugerwa.\nAte ye Charles Lukwago 30, omutuuze w'e Bukasa - Kirinnya mu Munisipaali y'e Kira apooca mu ddwaaliro e Mulago gye twamusanze n'ebisago by'ejjambiya, mu bulago, mu kifuba ne ku liiso bye yafunye ng'ababbi bamunyagako ppikippiki ye nnamba UEZ 362/U gye yabadde yaakafuna ku looni.\nOno yatutegeezezza nti, yapangisiddwa abasajja babbiri okuva e Kirinnya okubatwala ku bbaala eyitibwa Bayijuka e Mutungo, baabadde banaatera okutuukawo ababbi ne bamulagira abongereyo mu maaso ng'alaba tewali buzibu n'amataala gaaka.\nLuke Owoyesigyire amyuka omwogezi wa poliisi mu Kampala n'emiriraano yagambye nti, omusajja eyattiddwa, tebaasobodde kumutegeera mannya n'engeri gye yattiddwaamu tebannagikakasa bulungi kubanga teyabaddeko kintu kyonna kiraga nti, yabadde atemuddwa.\nKyokka bbo abatuuze bateebereza nti, baamutugidde ku kkubo omulambo ne baguwalula okugutuusa mu lusuku gye gwasangiddwa. Abatuuze baalabye omukululo oguteeberezebwa nti, gwakoleddwa ebigere by'owa bboodabbooda eyattiddwa nga bamukulula.\nPoliisi y'e Nateete yayitiddwa ne yeekebeggya omulambo nga teguliiko kantu konna kagwogerako era baagututte mu ggwanika e Mulago nga tewali ategedde mannya ge.\nAte ye Swaibu Karabu omu ku batuuze mu kitundu yagambye nti, ababbi bakozesa omukisa gw'abantu ababa bava mu kkanisa ekiro nabo ne babeerimbikamu ne bapangisa aba bboodabbooda abakolera ku kkanisa eno ate ne babatta.\nWe battidde omusajja ono, kinnya na mpindi ne kkamera ya poliisi era abatuuze baasabye poliisi ekebere ebifaananyi kkamera zaayo bye zaakutte okuzuula abatemu. Omusango gw'obutemu gwagguddwaawo ku fayiro SD 02/22/01/2020 ku poliisi y'e Mutundwe ng'okunoonyereza bwe kugenda mu maaso.


Bukedde Online - Leero mu mboozi yaffe n'omukenkufu tukulaze engeri gy'oyinza okukola eddagala ly'engatto okuva mu butto w'ensogasoga\nLeero mu mboozi yaffe n'omukenkufu tukulaze engeri gy'oyinza okukola eddagala ly'engatto okuva mu butto w'ensogasoga\n'Guno gugenda kuba mwaka gwa kaasammeeme m...\nNTWALA omukisa guno okwongera okukwebaza olw'okugoberera emboozi zange ekiseera kyonna, ekitegeeza nti ssinga onookola bw'otyo ojja kwongera okugaggawala n'okukyusa obulamu mu 2019.\nWiiki ewedde nakulaze bizinensi ez'enjawulo z'ogenda okukolamu ssente. Nzize nkusomesa okukola amamera ne bizinensi endala, naye leero ka nkubuulire ku bizinensi y'okukola eddagala ly'engatto.\nJjukira eddagala lino lye njogerako lya butonde, noolwekyo abalina abaana abato awaka ne bw'aba aliridde mu butanwa tewabaawo mutawaaana. Eddagala ly'engatto lirina akatale kagazi naddala eryo eriddugavu kubanga amasomero ne ofiisi ezisinga lye zikkiriza.\nKino kiraga nti osobola okuliguza abayizi n'abakola mu ofiisi ezitali zimu. Emitendera gy'oyitamu ng'okola eddagala ly'engatto Eddagala lino likolebwa okuva mu butto w'ensigo z'ensogasoga ate nga nazo twazoogerako wano.\n1 Ddira kkiro y'ebizigo nga bino bye twesiiga.\n2 Tabulamu ebijiiko ebiwuuta enva ebya butto w'ensogasogaEbijiiko by'amafuta g'ettaala 10 gettaala.\n4 Teekamu ensaano y'olusennyente lw'amanda. Bino byonna bitabule wamu bijja kukola eddagala ly'engatto. Ebizigo by'ossaamu biyamba ebirungo bino okwetabula obulungi.\nAmafuta gayamba eddagala obutayonooneka, butto w'ensogasoga ayambaengatto okumasamasa ate n'obutakosebwa mazzi.\nAte olusennyente lukola langi enzirugavu. Ate tukuyigiriza n'okulikola mu langi ez'enjawulo.\nOsobola okuyiga okukamula butto okuva mu binyeebwa n'entungo ng'ono akozesebwa mu kufumba ate taliimu masavu ga butwa. Okumukamula kyangu, ojja ne tukuguza akuuma akakamula butto ono era kasita oyanikako ku binyeebwa n'entungo ng'okamula butto. Ebinyeebwa n'entungo birabika mu bifo bingi.\neBIKAMUDDWAAMU MMERE KU NKOKO Ate ebikamuddwaamu butto ebisigala osobola okubiriisa ensolo n'enkoko kubanga birimu ekiriisa nga n'abalunda ebyennyanja babikozesa.\nBUTTO W'ENSOGA SOGA AKOLA KU BAPULEESA\nButto ono agwa ne ku ludda olw'ebyobulamu kubanga mulungi ku balwadde ba puleesa n'abalumwa omubiri ky'ova olaba nga bamukozesa mu sawuna. Ako konna katale ate nga n'abasiika capati ne cipusi nabo bamukozesa era takosa bakasitoma baabwe.\nyiga okukola amajaani g'ekisubi Osobola okutandika okukola amajaani g'ekisubi omwaka guno. Ojja ne tukuyigiriza engeri gy'ofumba ekisubi n'ofunamu akawoowo kaakyo n'oluvannyuma n'ofumba n'amajaani n'ofunamu ekisubi.\nAmajaani gano abantu bagaagala era bagayaayaanira ku katale. Amajaani gano galina emigaso egitali gimu ng'okukkakkanya abazimba olubuto olw'omukka, okutta obuwuka obulwaza amannyo n'obutawunya kamwa, okwoza emisuwa, okuyamba abakyala obutalumwa nga bali mu nsonga, okuyamba ku alusa, okukendeeza ku asidi mu mubiri. Ate omubisi guyamba okusikiriza enjuki ku nnimiro amakungula ne geeyongera.\nEDDAGALA ERIKAZA OMUDDO Osobola okukola eddagala erikaza omuddo ate nga lya butonde eritagenda kutta biwuka birina mugaso mu ttaka. Tabula Viniga ng'ono bamukola okuva mu naanansi.\nl Liita ya butto w'ensogasoga\nl Ekitundu kya kkiro y'amasavu g'empuuta.\nl Ekitundu kya kkiro y'omunnyo oguva mu nniimu. Bino bitabule obitereke okumala wiiiki oluvannyuma otandike okuggyako miiru 100 ogatte mu liita z'amazzi 20 ofuuyire ennimiro yo.\nKkanso y'e Ssembabule yetemyeemu ku ky'okufuula Lwemiyaga Disitulikiti\nEngeri gy'olonda ebinyumira omukolo\nAbaana b'omuyimbi Paul Kafeero baagala kuziikula kitaabwe


Bukedde Online - Aba poliisi abagambibwa okufera obukadde 250 omu abadde yakayimblwa ku by'okutta Kaweesi\nAba Poliisi bakwatiddwa lwa kufera obukadd...\nKimbowa gwe baayimbula ku bya Kaweesi.\nMartin Kimbowa, y'omu ku baakwatibwa ekitongole kya CMI ne ISO ku by'okutemulwa kw'eyali omwogezi wa poliisi mu ggwanga, Andrew Felix Kaweesi nga March 17, 2017. Ono baali bamulumiriza nti y'omu ku baavuga ppikippiki ezaatambuza abatemu ab'emmundu nga bagenda e Kulambiro mu munisipaali y'e Nakawa gye battira Kaweesi.\nOluvannyuma lw'okusibwa omwaka mulamba n'ekitundu mu kkomera ly'amagye e Makindye, Kimbowa n'abalala okuli Moses Kasiba baayimbuddwa nga kati abadde alya butaala. Ebiseera ebisinga, abadde atera kubeera ku CPS mu Kampala ne ku kitebe kya poliisi e Kibuli.\nTwine yagambye nti, Kimbowa bwe yakwatibwa, endagaano ye gye yalina ne poliisi yaggwaako era tezzibwanga buggya. "SPC akolera ku ndagaano bw'eba eweddeko, awo afuuka muntu waabulijjo okuggyako nga bamwongedde endagaano endala." Twine bwe yategeezezza.\nAte Nkonge yasooka kukolera kitongole kya Flying Squad ng'akulira ebikwekweto kyokka n'afuna obutakkaanya n'eyali mukama we, Herbert Muhangi n'amuggalira oluvannyuma lw'okuyimbulwa. Nkonge yava mu Flying Squad n'addayo ku kitebe kya poliisi e Kibuli gye yava okwegatta ku kitongole kya ICT\nWool Betah Souljah munnayuganda yawangudde engule y'okkuba omuziki e london


Bukedde Online - Kkanisa ya Uganda etongozza kampeyini okulwanyisa okutulugunya abantu\nKkanisa ya Uganda etongozza kampeyini okulwanyisa okutulugunya abantu\nAdded 26th November 2020\nOkuva ku kkono Ying. Ronald Kibuuka, Jolly Kamishani,Margaret Kaziimba ne Can. Dr. Ruth Senyonyi e Namirembe.\nEKKANISA ya Uganda etongozza kaweefube w'okulwanyisa ebikolwa by'okutulugunya abantu ng'abatulugunya basinziira ku kikula kyabwe agenda okumala ennaku 16.\nPulezidenti wa Mother's Union ow'Ekkanisa ya Uganda Can. Dr. Ruth Senyonyi bwe yabadde atongoza kaweefube ono ku Lutikko e Namirembe ku Lwokusatu, yategeezezza nti okunoonyereza kwe baakoze okuva mu July, kulaga nti ebikolwa by'okutulugunya byeyongedde mu kiseera ky'okusoomoozebwa kw'ekirwadde kya Corona, era nga n'abaami bangi basuddewo amaka gaabwe.\nYagambye nti, mu nnaku zino 16, baakuzikozesa okusomesa abafumbo amakulu g'obufumbo, okuyamba abali mu buzibu obw'engeri ezitali zimu, okubuulirira abafumbo, okubayigiriza engeri obutabanguko gye bujja n'engeri y'okubwewalamu n'okubasomesa okwenyigira mu mirimu egivaamu ensimbi baleme kutunuulira nnyo baami.\nSenyonyi yagambye nti, kaweefube ono baakumubunyisa mu Bulabirizi bwonna mu ggwanga ng'amaanyi baakugateeka mu kusomesa abazadde enkuza y'omwana omulenzi kubanga be bataata b'enkya ate ng'obutabanguko obusinga mu maka buva ku basajja.\nYing. Ronald Kibuuka ku lw'abaami Abakristaayo yategeezezza nti singa abazadde bonna beenyigira mu kugunjula n'okukuza abaana abalenzi mu mpisa ennungi kya kuyamba okulwanyisa ebikolwa eby'obutabanguko mu maka kubanga abasajja be basinga okuvaako embeera eno.\nYagasseeko nti wadde abakyala be basinga okuvaayo okweyogerako naye n'abaami bangi batulugunyizibwa mu ngeri ezitali zimu naddala nga balemereddwa okutuukiriza ebyetaago by'omu maka.\nKibuuka ayagala abazadde okubeera ekyokulabirako ekirungi eri abaana baabwe n'abavubuka nga babalaga akabi akali mu bikolwa eby'obutabanguko.\nFlorence Nassanga ssentebe w'ekibiina ekigatta abakazi mu nzikiriza ez'enjawulo ekya Women of Faith Network akubirizza abafumbo okukulembeza okwagala Katonda ne baliraanwa baabwe kubanga awali okwagala wabeerawo emirembe.\nMargaret Kazimba yategeezezza nti tewali bufumbo butava eri Katonda kyokka abazadde balina obuvunaanyizibwa bw'okukulembeza Katonda mu bufumbo bwabwe n'okukuliza abaana mu ddiini nga bajjukira nti obufumbo bwonna butandikira mu maka omwana mw'azaalibwa.\nKazimba agamba nti waliwo abantu abali mu bufumbo nga banoonya abaana tebabalaba kyokka abo Katonda b'abawadde balemeddwa okubagunjula n'okubalabirira ne babalekera abakozi ekivaako abaana okukula omuwawa.\nKitalo! Dokita akulira eddwaaliro ly'e Rakai afudde Corona.\nOmuyimbi Bebe Cool ayanise enkwe eziri mu kibiina kya NRM\nOno akaama kaakuba Afande Byekwanso kakulu !\nOmuyizi eyawambiddwa amukwasizza


Bukedde Online - Aba Owino bagaanye KCCA okubalongooseza akatale\nOkulayira kwa Loodi Meeya ne bakansala kuyimiriziddwa...\nKino kidiridde okusaba okwakolebwa KCCA gye buvudeko ng’eyagala kufunira abasuubuzi abegattira ku kampuni ya SLOA kampuni gye banakwatagana nayo bagisasulenga okusobola okubayonjezanga akatale.\nAbasuubuzi mu katale ka St. Balikuddembe akayitibwanga Owino\nABASUUBUZI mu katale ka St.Balikudembe bongede amanyi mu kuyonja akatale kabwe oluvanyuma lwokugoba okusaba kw’e kitongole kya KCCA okubayonjeza akatale.\nWabula oluvanyuma olw’enkiiko ez’enjawulo ezatuuzidwa mu biyumba okwebuuza ku basuubuuzi ku nsonga eno bakkaanyiza ne bagogoba okusaba kwa KCCA nga bagamba nti beekengede ekigendererwa kyayo mu ku bayonjeza akatale.\n“Wadde nga twagulawo enkolagana ne KCCA gye buvudeko naddala ku kusolooza omusolo ku maduuka ng’abasuubuzi ssekinoomu agali mu katale kaffe,wabula twekengede ebigendererwa byayo ebiri emabega w’okutufunira kampuni gye tunasasulanga okusobola okutuyongyeza akatale kubanga okuviira dala emabega tubade tukeroongoseza awatali kulemererwa”,bwatyo Francis Ssentubwe omu ku bakulembeze ba zooni ya Produce bwe yategeezeza.\nYawagiddwa Ronald Kamya eyakatirizza nti bazze berongooseza emidaala gyabwe wamu n’ebifo ebibaliranye kubanga bakimanyi bulungi nti obuyonjo tebwetaaga kulinda muntu mulala kulongozesa wabula buvunanyizibwa obukakata ku buli musuubuzi awatali kwekwasa.\nAbasuubuzi era bayongedde amannyi mu nkola y’okulongoosa nga akatale kaabwe buli Lwakusatu eyawamu gye babade batandika okuviira dala emabega.


Kolera ku Ssaala Yesu Gye Yawa ng’Ekyokulabirako—Ekitundu 1 | ogw’Okusoma\nKristo—Amaanyi ga Katonda\nYayagala Nnyo Abantu\nTusobola Okusigala nga Tuli Balongoofu\n‘Bwe Kiba nti Kingsley Asobola, Nange Nsobola!’\nKolera ku Ssaala Yesu Gye Yawa ng’Ekyokulabirako—Ekitundu I\nKolera ku Ssaala Yesu Gye Yawa ng’Ekyokulabirako—Ekitundu II\nBISOME MU Albanian American Sign Language Amharic Argentinean Sign Language Armenian Aymara Azerbaijani Azerbaijani (Cyrillic) Batak (Toba) Bengali Bicol Bislama Brazilian Sign Language Bulgarian Catalan Cebuano Chichewa Chilean Sign Language Chinese (Simplified) Chinese (Traditional) Chitonga Chitonga (Malawi) Chitumbuka Chiyao Chokwe Chuvash Cibemba Cinyanja Colombian Sign Language Croatian Czech Danish Drehu Dutch Efik English Estonian Fijian Finnish French Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Icelandic Igbo Iloko Indonesian Isoko Italian Italian Sign Language Japanese Japanese Sign Language Kannada Karen (S'gaw) Kazakh Kikamba Kikaonde Kikuyu Kiluba Kinyarwanda Kirghiz Kiribati Kirundi Kisi Kisonge Kongo Korean Krio Latvian Lhukonzo Lithuanian Lucholi Luganda Lunda Lunyankore Luo Luswayiri Luswayiri (Congo) Luvale Luwalabu Macedonian Malagasy Malay Malayalam Mambwe-Lungu Marathi Mauritian Creole Maya Mexican Sign Language Mixe Mongolian Moore Ndebele (Zimbabwe) Nepali Norwegian Oromo Ossetian Otetela Pangasinan Papiamento (Aruba) Papiamento (Curaçao) Persian Peruvian Sign Language Polish Portuguese Punjabi Quechua (Bolivia) Quichua (Imbabura) Romanian Russian Sango Serbian Serbian (Roman) Seychelles Creole Shona Sidama Silozi Sinhala Slovak Slovenian Spanish Sranantongo Swedish Tagalog Tajiki Tamil Tatar Telugu Thai Tigrinya Tiv Tok Pisin Tshiluba Turkish Turkmen Turkmen (Cyrillic) Tuvaluan Tzotzil Ukrainian Urdu Uzbek Vietnamese Wallisian Waray-Waray Wayuunaiki Wolaita Yoruba Zande Zapotec (Isthmus)\nOmunaala gw'Omukuumi—Ogw'Okusoma mu Kibiina | Jjuuni 2015\nKolera ku Ssaala Yesu Gye Yawa ng’Ekyokulabirako—Ekitundu I\n“Erinnya lyo litukuzibwe.”—MAT. 6:9.\nEkigambo “Kitaffe,” ekiri mu ssaala ey’okulabirako, kiraga ki?\nLwaki tusaanidde okusaba erinnya lya Katonda okutukuzibwa?\nTuyinza tutya okukiraga nti twagala Katonda by’ayagala bikolebwe mu nsi?\n1. Tuyinza tutya okukozesa essaala eri mu Matayo 6:9-13 nga tubuulira?\nABANTU bangi bamanyi essaala ya Mukama waffe. Bwe tuba tubuulira nnyumba ku nnyumba tutera okukozesa ebigambo ebiri mu ssaala eyo okuyamba abantu okukiraba nti Obwakabaka bwa Katonda gavumenti ya ddala egenda okufuula ensi eno olusuku lwa Katonda. Ate oluusi tukozesa essaala eyo okulaga abantu nti Katonda alina erinnya eririna okutukuzibwa.—Mat. 6:9.\n2. Tumanya tutya nti Yesu yali tayagala tuddiŋŋane bigambo ebiri mu ssaala gye yawa ng’ekyokulabirako nga tusaba?\n2 Kati olwo tugambe nti Yesu yali ayagala tuddiŋŋane ebigambo ebiri mu ssaala eyo nga tusaba ng’abantu abasinga obungi bwe bakola? Nedda. Yesu bwe yali tannayigiriza bayigirizwa be ssaala eyo, yasooka kugamba nti: “Bwe mubanga musaba, temuddiŋŋananga bigambo.” (Mat. 6:7) Ku mulundi omulala, Yesu yaddamu essaala eyo naye nga tagyogera kigambo ku kigambo. (Luk. 11:1-4) Bwe kityo, essaala eyo Yesu yagiwa okuyamba abayigirizwa be okumanya ebintu bye bayinza okwogerako nga basaba n’ebyo bye balina okukulembeza nga basaba. N’olwekyo, kituukirawo essaala eyo okugiyita essaala Yesu gye yawa ng’ekyokulabirako.\n3. Nga twetegereza essaala Yesu gye yawa ng’ekyokulabirako, bibuuzo ki bye tusaanidde okwebuuza?\n3 Mu kitundu kino n’ekiddako, tugenda kwetegereza ebyo ebiri mu ssaala Yesu gye yawa ng’ekyokulabirako. Nga twetegereza essaala eyo, weebuuze, ‘Essaala eyo eyinza etya okunnyamba okulongoosa mu ssaala zange? N’ekisinga obukulu, nfuba okukolera ku ebyo ebiri mu ssaala eyo?’\n“KITAFFE ALI MU GGULU”\n4. Ekigambo “Kitaffe” kiraga ki, era mu ngeri ki Yakuwa gy’ali ‘Kitaawe’ w’Abakristaayo abalina essuubi ery’okubeera ku nsi?\n4 Okuba nti Yesu yagamba nti “Kitaffe,” so si “Kitange,” kiraga nti ffenna abaweereza ba Yakuwa mu nsi yonna, Yakuwa ye Kitaffe. (1 Peet. 2:17) Ng’eyo nkizo ya maanyi! Abakristaayo abaafukibwako amafuta baafuulibwa baana ba Katonda era balina essuubi ery’okugenda mu ggulu. Bwe kityo Yakuwa ‘Kitaabwe’ mu ngeri ey’enjawulo. (Bar. 8:15-17) Kyokka Abakristaayo abalina essuubi ery’okubeera ku nsi emirembe gyonna nabo basobola okuyita Yakuwa ‘Kitaabwe.’ Yakuwa ye yabawa obulamu, era akola ku byetaago by’abaweereza be bonna ab’amazima. Abo abalina essuubi ery’okubeera ku nsi bajja kufuuka abaana ba Katonda mu bujjuvu oluvannyuma lw’okufuuka abantu abatuukiridde n’okuyita mu kugezesebwa okusembayo.—Bar. 8:21; Kub. 20:7, 8.\n5, 6. Kirabo ki eky’omuwendo ennyo abazadde kye basobola okuwa abaana baabwe, era buli mwana ayinza kukola ki okukuuma ekirabo ekyo? (Laba ekifaananyi ku lupapula 20.)\n5 Abazadde bwe bayigiriza abaana baabwe okusaba era ne babayamba okukiraba nti Yakuwa ye Kitaabwe ow’omu ggulu era nti abafaako nnyo, baba babawadde ekirabo eky’omuwendo ennyo. Ow’oluganda omu kati aweereza ng’omulabirizi w’ekitundu mu South Africa agamba nti: “Okuva lwe twazaala bawala baffe, nnasabanga nabo buli kiro, okuggyako lwe saabanga waka. Bawala baffe bagamba nti tebajjukira bigambo byennyini bye nnayogeranga nga nsaba nabo ekiro. Naye kye bajjukira kiri nti bwe twabanga twogera ne Kitaffe, Yakuwa, twayogeranga naye mu ngeri eraga nti tumussaamu nnyo ekitiibwa. Bwe baakulamu, nnabakubirizanga okusaba mu ddoboozi eriwulikika nsobole okumanya bye bagamba Yakuwa nga basaba. Ekyo kyannyamba okutegeera ebyo ebyabanga mu mitima gyabwe. Oluvannyuma, nnagendanga mbayamba okumanya ebintu ebikulu ebiri mu ssaala ya Mukama waffe bye baali basobola okugatta mu ssaala zaabwe, zisobole okwongera okuba ez’amakulu.”\n6 Tekyewuunyisa nti bawala b’ow’oluganda oyo baakulaakulana mu by’omwoyo. Kati bafumbo, era bo awamu n’abaami baabwe bali mu buweereza obw’ekiseera kyonna. Ekirabo ekisingayo obulungi abazadde kye basobola okuwa abaana baabwe kwe kubayamba okuba n’enkolagana ey’oku lusegere ne Yakuwa. Kya lwatu nti kiri eri buli mwana okufuba okunyweza enkolagana ye ne Yakuwa. Ekyo kizingiramu okwagala erinnya lya Katonda n’okufuba okuliweesa ekitiibwa.—Zab. 5:11, 12; 91:14.\n“ERINNYA LYO LITUKUZIBWE”\n7. Nkizo ki abantu ba Katonda gye balina, era kiki kye balina okukola?\n7 Nga tulina enkizo ya maanyi okuba nti tumanyi erinnya lya Katonda era nti tuli ‘bantu abayitibwa erinnya lye’! (Bik. 15:14; Is. 43:10) Tusaba Kitaffe ow’omu ggulu nti: “Erinnya lyo litukuzibwe.” Bwe twogera ebigambo ng’ebyo nga tusaba, kisobola okutukubiriza okusaba Yakuwa atuyambe okwewala okukola oba okwogera ekintu kyonna ekiyinza okuleeta ekivume ku linnya lye ettukuvu. Tetwagala kuba ng’abamu ku abo abaaliwo mu kyasa ekyasooka abataakoleranga ku ebyo bye baayigirizanga. Omutume Pawulo yagamba abantu abo nti: “Erinnya lya Katonda livvoolebwa mu b’amawanga ku lwammwe.”—Bar. 2:21-24.\n8, 9. Waayo ekyokulabirako ekiraga nti Yakuwa awa emikisa abo abafuba okutukuza erinnya lye.\n8 Ffenna twagala okukola kyonna ekisoboka okutukuza erinnya lya Katonda. Lowooza ku mwannyinaffe omu ow’omu Norway eyafiirwa omwami we era n’asigala ne mutabani waabwe ow’emyaka ebiri. Agamba nti: “Ekiseera ekyo kyali kizibu nnyo mu bulamu bwange. Nnasabanga Yakuwa buli lunaku, kumpi buli ssaawa, annyambe okusalawo mu ngeri ey’amagezi era annyambe okusigala nga ndi mwesigwa gy’ali nneme kuwa Sitaani kaagaanya kuvuma Yakuwa. Nnali njagala okutukuza erinnya lya Yakuwa era nga njagala mutabani wange addemu okulaba ku kitaawe mu nsi empya.”—Nge. 27:11.\n9 Yakuwa yaddamu essaala za mwannyinaffe oyo? Yee. Olw’okuba mwannyinaffe oyo yafubanga nnyo okubeerako awamu ne bakkiriza banne, baamuzzaamu nnyo amaanyi. Oluvannyuma lw’emyaka etaano, mwannyinaffe oyo yafumbirwa omukadde mu kibiina. Mutabani we, kati alina emyaka 20, era wa luganda mubatize. Mwannyinaffe oyo agamba nti: “Ndi musanyufu nnyo okuba nti omwami wange annyambye okukuza mutabani wange.”\n10. Kiki ekyetaagisa erinnya lya Katonda okutukuzibwa mu bujjuvu?\n10 Kiki ekyetaagisa erinnya lya Katonda okutukuzibwa mu bujjuvu? Yakuwa alina okuggyawo abo bonna abagaanye okukkiriza obufuzi bwe. (Soma Ezeekyeri 38:22, 23.) Mpolampola abantu bajja kufuulibwa abatuukiridde. Nga twesunga nnyo ekiseera buli omu mu ggulu ne ku nsi lw’anaaba ng’atukuza erinnya lya Yakuwa! Mu kiseera ekyo Kitaffe ow’omu ggulu ajja ‘kuba byonna eri buli omu.’—1 Kol. 15:28.\n“OBWAKABAKA BWO BUJJE”\n11, 12. Ekyasa ekya 19 bwe kyali kinaatera okuggwaako, kiki Yakuwa kye yayamba Abakristaayo ab’amazima okutegeera?\n11 Yesu bwe yali tannaddayo mu ggulu, abatume be baamubuuza nti: “Mukama waffe, ogenda kuzzaawo obwakabaka bwa Isiraeri mu kiseera kino?” Ebyo Yesu bye yabaddamu byalaga nti ekyo si kye kyali ekiseera bo okumanya ddi Obwakabaka bwa Katonda lwe bwanditandise okufuga. Yakubiriza abayigirizwa be okussa essira ku mulimu ogw’okuwa obujulirwa gwe baalina okukola. (Soma Ebikolwa 1:6-8.) Wadde kyali kityo, Yesu yali ayagala abayigirizwa be beesunge Obwakabaka bwa Katonda. N’olwekyo, okuva mu kiseera ky’abatume, abagoberezi ba Kristo babaddenga basaba Obwakabaka bwa Katonda bujje.\n12 Obwakabaka bwa Katonda bwe bwali bunaatera okutandika okufuga mu ggulu, Yakuwa aliko ebintu ebikwata ku Bwakabaka bye yayamba abantu be okumanya. Mu 1876, waliwo ekitundu ekyawandiikibwa Ow’oluganda Charles Taze Russell ekyafulumira mu katabo akayitibwa Bible Examiner. Ekitundu ekyo ekyalina omutwe, “Ebiseera by’Amawanga: Biggwaako Ddi?,” kyalaga nti omwaka gwa 1914 gwandibadde mwaka gwa njawulo. Ekitundu ekyo kyalaga nti waliwo akakwate wakati ‘w’ebiseera omusanvu’ ebyogerwako mu bunnabbi bwa Danyeri n’ebigambo bya Yesu ebikwata ku ‘biseera ebigereke eby’amawanga.’ *—Dan. 4:16; Luk. 21:24.\n13. Kiki ekyaliwo mu 1914, era ebyo ebibaddewo mu nsi okuva mu mwaka ogwo bikakasa ki?\n13 Mu 1914, waliwo olutalo olwabalukawo mu Bulaaya, era ne lubuna mu nsi yonna. Olutalo olwo we lwaggweera mu 1918, abantu bangi baali bakoseddwa enjala ey’amaanyi era obulwadde bwa sseseeba bwatta abantu bangi n’okusinga abo abaafiira mu lutalo. Bwe kityo, ‘akabonero’ Yesu ke yali yawa akandiraze okubeerawo kwe nga Kabaka kaali katandise okweyoleka. (Mat. 24:3-8; Luk. 21:10, 11) Mu butuufu, waliwo obukakafu bungi obulaga nti Mukama waffe Yesu Kristo ‘yaweebwa engule’ mu 1914. Okuva olwo, yagenda “ng’awangula asobole okumaliriza okuwangula kwe.” (Kub. 6:2) Yesu yagoba Sitaani ne badayimooni mu ggulu n’abasuula ku nsi. Okuva mu mwaka ogwo, ebigambo bino bituukiridde: “Zisanze ensi n’ennyanja, kubanga Omulyolyomi asse gye muli, ng’alina obusungu bungi ng’amanyi nti alina akaseera katono.”—Kub. 12:7-12.\n14. (a) Lwaki kikulu okweyongera okusaba Obwakabaka bwa Katonda bujje? (b) Mulimu ki omukulu ennyo gwe tulina okukola leero?\n14 Obunnabbi obuli mu Okubikkulirwa 12:7-12 butuyamba okulaba ensonga lwaki Obwakabaka bwa Katonda bwe bwatandika okufuga wajjawo ebizibu bingi ku nsi. Yesu, Kabaka w’Obwakabaka bwa Katonda, yatandika okufugira wakati mu balabe be. Okutuusa ng’amaliriza okuwangula kwe era ng’amazeewo ebintu ebibi byonna ku nsi, tujja kweyongera okusaba Obwakabaka bwa Katonda bujje. Nga bwe tulindirira ekiseera ekyo, ka tweyongere okukolera ku ebyo bye tusaba nga tunyiikirira omulimu gw’okubuulira. Yesu yagamba nti: “Amawulire gano amalungi ag’obwakabaka galibuulirwa mu nsi yonna etuuliddwamu okuba obujulirwa eri amawanga gonna, olwo enkomerero n’eryoka ejja.”—Mat. 24:14.\n“BY’OYAGALA BIKOLEBWE MU NSI”\n15, 16. Tuyinza tutya okukiraga nti twagala Katonda by’ayagala bikolebwe mu nsi?\n15 Emyaka nga 6,000 emabega, Katonda by’ayagala byali bikolebwa mu nsi mu bujjuvu. Eyo ye nsonga lwaki Yakuwa yagamba nti buli kimu kyali “kirungi nnyo.” (Lub. 1:31) Oluvannyuma Sitaani yajeemera Katonda, era okuva olwo abantu abasinga obungi ku nsi babaddenga tebakola Katonda by’ayagala. Naye kitusanyusa nnyo okulaba nti leero waliwo Abajulirwa ba Yakuwa ng’obukadde munaana abasaba Katonda by’ayagala bikolebwe mu nsi era abakolera ku ssaala eyo. Ekyo kyeyolekera mu ngeri gye batambuzaamu obulamu bwabwe n’engeri gye banyiikirira omulimu ogw’okufuula abantu abayigirizwa.\nOfuba okuyamba abaana bo okukola Katonda by’ayagala? (Laba akatundu 16)\n16 Ng’ekyokulabirako, mwannyinaffe omu eyabatizibwa mu 1948 era aweereza ng’omuminsani mu Afirika agamba nti: “Ntera okusaba Yakuwa atuyambe okutuuka ku abo bonna abalinga endiga tusobole okubayamba okumutegeera ng’ekiseera tekinnaggwaayo. Era bwe mba sinnatandika kubuulira muntu, nsaba Yakuwa annyambe nsobole okutuuka ku mutima gw’omuntu oyo. Ate abantu abalinga endiga be tuba tuzudde, nsaba Yakuwa atuyambe tubalabirire bulungi.” N’olwekyo, tekyewuunyisa nti mwannyinaffe oyo ow’emyaka 80 afunye ebibala bingi mu buweereza bwe era asobodde okuyamba abantu bangi okufuuka Abajulirwa ba Yakuwa. Kya lwatu nti waliwo n’abaweereza ba Yakuwa abalala bangi b’omanyi abeeyongedde okukola Katonda by’ayagala n’obunyiikivu wadde nga bakaddiye.—Soma Abafiripi 2:17.\n17. Owulira otya bw’olowooza ku ebyo Yakuwa by’anaakola mu biseera eby’omu maaso ng’addamu essaala gye tusaba nti by’ayagala bikolebwe mu nsi?\n17 Tujja kweyongera okusaba Katonda by’ayagala bikolebwe okutuusa ng’abalabe be basaanyiziddwaawo ku nsi. Oluvannyuma lw’ekyo tujja kuba n’omukisa okulaba ng’ebyo Katonda by’ayagala byeyongera okukolebwa mu nsi ng’abantu bukadde na bukadde bazuukizibwa okubeera mu lusuku lwa Katonda ku nsi. Yesu yagamba nti: “Temwewuunya kino, kubanga ekiseera kijja bonna abali mu ntaana lwe baliwulira eddoboozi [lyange] ne bavaamu.” (Yok. 5:28, 29) Nga kijja kuba kya ssanyu nnyo okubaawo mu kiseera ekyo okwaniriza abantu baffe abaafa! Katonda “alisangula buli zziga mu maaso” gaffe. (Kub. 21:4) Abantu abasinga obungi ku abo abanaazuukizibwa bajja kuba abo “abatali batuukirivu,” nga bano be bantu abaafa nga tebayize mazima agakwata ku Yakuwa Katonda n’Omwana we. Ng’ejja kuba nkizo ya maanyi okuyigiriza abantu abo Katonda by’ayagala awamu n’ekigendererwa kye, kibayambe okutuukiriza ebisaanyizo okufuna “obulamu obutaggwaawo”!—Bik. 24:15; Yok. 17:3.\n18. Bintu ki abantu bye basinga okwetaaga?\n18 Erinnya lya Yakuwa bwe linaatukuzibwa okuyitira mu Bwakabaka bwe, bonna mu ggulu ne ku nsi bajja kuba basinza Yakuwa nga bali bumu. Mu butuufu, Katonda bw’anaatuukiriza ebintu ebisatu ebisooka Yesu bye yayogerako mu ssaala gye yawa ng’ekyokulabirako, ajja kuba awadde abantu ebintu bye basinga okwetaaga. Kyokka waliwo n’ebintu ebirala abantu bye beetaaga ebyogerwako mu bintu ebina ebisigaddeyo mu ssaala Yesu gye yawa ng’ekyokulabirako. Ebintu ebyo bijja kwogerwako mu kitundu ekiddako.\n^ lup. 12 Okusobola okumanya engeri gye tutegeeramu nti obunnabbi obwo bwatuukirira mu 1914, laba akatabo Kiki Ddala Baibuli Ky’Eyigiriza? olupapula 215-218.\nOMUNAALA GW'OMUKUUMI—OGW'OKUSOMA MU KIBIINA Jjuuni 2015


Bukedde Online - Omutaka eyalaamye okumuziika mu mbugo 400 taziikiddwa lwa butakkaanya\nMmengo eteekateeka kuzimba Ebitawulizi mu...\nOlukiiko lw'ekika ky'Engonge lusazeewo Omutaka...\nKWABADDE kuswala olw’okulemererwa okusalawo eky’okuziika Omutaka Kisolo Herbert Muwanga nga kuno kwabadde kutegekeddwa okubeerawo ku Lwomukaaga.\nOmubiri gw’Omutaka Kisolo Herbert Muwanga nga guli mu luggya lw’Obutaka bw’ekika ky’eηηonge e Bwezza-Busujju.\nOmubiri gwe gwaggyiddwa ku butaka bw’ekika ky’eηηonge ne guzzibwa e Kampala gye gukuumirwa.\nEntabwe yavudde ku butakkaanya obwabaluseewo nga waliwo ab’ekika abakalambidde ku ky’okuteeka mu nkola ekiraamo ky’Omutaka ono nga mutabani we Matayo Kaboggoza y’alina okumuddira mu bigere kyokka ate ng’abamu ku bo baagala muganda w’omugenzi ayitibwa Lutaaya y’aba adda ku bukulu bwa Kisolo (omukulu w’ekika ky’eηηonge).\nEnsonga eno yagulumbizizza Abataka ab’enjawulo abaabadde ku mukolo guno, enkiiko ne zifuuka enkiiko ssaako n’obukkukuulu okulaba ng’ensonga eno egonjoolwa.\nEssaawa zaweze 8:00 ezaabadde zirina okuziikirwako nga tewannaba kabonero kalaga nti okuziika kunaabaawo.\nOluvanyuma Minisita Omubeezi owa Gavumenti ez’ebitundu e Mmengo, Joseph Kawuki nga ye yakiikiridde Obwakabaka yatuuse n’agenda mu lukiiko ne bakatikkiro b’ebika abalala abaabaddewo ssaako n’obukulembeze bw’ekika okumulungula ensonga.\nKu ssaawa 8:25, Omulabirizi wa Central Buganda Micheal Lubowa yatuuse n’ayingizibwa mu nju n’ategeezebwa ku mbeera eriwo kyokka ne balemererwa okukkaanya ku ky’okuziika Omutaka.\nKyokka bakkiriziganyiza, Ekkanisa okusaba. Bp Lubowa yakulembeddemu okusaba nga mu kubuulira kwe yasabye abantu okukolanga ebiraamo kyokka n’abo ababirekeddwa beewale okubikyusa.\n“Abataka mwenna musse ekitiibwa mu kiraamo. Nze abagamba nze Mulabirizi wammwe abayamba okuluηηamya ensonga era ekkanisa n’ennono tolina w’obyawulira kubanga ekkanisa eyo ne Yesu Kristo yalina ennono kye yava ayita mu Bayudaaya naye obulombolombo obwali obukyamu n’abudibya n’aleeta obupya,” Bp Lubowa bwe yategeezezza.\nEbigambo era byavudde mu mbeera eyabaddewo ng’abamu ku bawakanya bagamba nti Omutaka yabadde alina kuziikibwa ng’omuntu owaabulijjo kuba waliwo ababadde tebamulaba nga Kisolo ng’ate oludda olulala lugamba nti ono abadde Kisolo ng’ebbanga lyonna tewali avuddeyo kumuwakanya.\nMu ngeri y’emu Omukubiriza w’Olukiiko lw’Abataka abakulu b’obusolya, Kayiira Gajuule Fredrick Kasibante yabadde asindikidde ab’Eηηonge ebbaluwa ebalambika okuziika Herbert Muwanga mu bitiibwa ebituufu nga Kisolo nga mu kino balina okumukolako obulombolombo okuli okukkiriza Omusika we okumubikka akabugo nga kino kitegeeza nti yazze mu bukulu bw’ekika.\nEkirala yabasabye bwe baba tebamuziikira mu mbeera eyo, okuziika kuyimirizibwe okutuusa ensonga lwe zinaagonjoolwa. Oludda oluwakanya lukulemberwamu Lutaaya Kibandwa.\nEnkiiko n’okwebuuza byabaddewo eggulo era n’olunaku lwaleero (Mmande) endala zisuubirwa okugenda mu maaso.


Bukedde Online - Babuuse myala okutuusa emmere ku b'omu Kibe zooni\nNnakawere alaajanidde Gav't: 'Baze ali safaali, nfa enjala'\nNannyini kampuni ya Imaana Year Company a...\nAdded 26th April 2020\nABAGABA emmere ya gavumenti bagudde mu lukwe ababadde basomba bannaabwe ne babateeka mu mayumba mwe batasula basobole okufuna emmere ewera.\nBaatandikidde mu muluka gwa Makerere III e Kawempe mu Kibe zooni ng'obwedda buli muzigo guweebwa obungi bw'emmere okusinziira ku bantu abagusulamu nga ssentebe Sulaiman Busulwa yabaddeko okukakasa abagigaba nti kituufu abaweereddwa emmere n'ebijanjaalo batuuze batuufu.\nKu Lwomukaaga bazzeeyo mu Kibe okumaliriza gye baagwiridde mu lukwe lw'abantu abaafunye mikwano gyabwe ne beefuula abasula nabo n'ekigendererwa ky'okufuna emmere ennyingi.\nMu kibe baazudde enju ng'erimu abantu 17 ekyewuunyisizza abasirikale ne bakola okunoonyereza ne bazuula nga si kituufu.\nPeter Lubega omu ku baabadde bagaba emmere yategeezezza nti bwe baazudde enju ng'erina omulyango mu mbiriizi ng'esulamu abantu 17 bannannyini yo baategeezezza nti omulyango gw'omu mbiriizi mulimu abapangisa , omuluka gwa Makerere III gukolebwa zooni 6 okuli Mayinja, Kibe, Dobi, Good Hope, Kiggundu ne Ssebina ng'eno y'esinga obunene ng'erina abatuuze abawera 2800.\nYagasseeko nti omusirikale yamaze kuyingira munda n'azuula nga temuli mupangisa ekyanyiizizza abagaba emmere ne bazuula nga ne ssentebe omupango yabadde agumanyiiko ne bawalirizibwa okuyimiriza okugaba emmere mu Kibe zooni ne badda mu Ssebina zooni.\nBaabuuse myala okutuusa emmere ku bantu\nAbagaba emmere baasanze obuzibu bw'okubuuka emyala okutuuka ku mayumba nga baatuuse n'okugyekanyugira okusoboola okugibuusa emyala n'emmotoka nga tezirina makubo we ziyita.\nMunisipaali y'e Kawempe ekakasizza enteekateeka z'okusengula abasuubuzi


Bukedde Online - Abalwanidde ku ofiisi zakakiiko k'ebyokulonda banyiga biwundu\nAbalwanidde ku ofiisi zakakiiko k'ebyokulonda banyiga biwundu\nMukwano gwa Namyalo ng'amujjanjaba mu ddwaaliro. Namyalo aliko ebiwundu mu kifuba ne ku mukono era azimbye ne mu maaso.\nABANTU balwanidde ku ofiisi z'akakiiko k'ebyokulonda e Kayunga era abamu babuuseewo na bisago, kati bali mu malwaliro bajjanjabibwa.\nBano olwakitegedde nti obululu obugenda okukubibwa nga January 14, 2021 n'ebikozesebwa ebiralala bituuse badduse okutuuka mu kifo kino gye baasanze bannaabwe abaabasooseyo.\nEkyasinze okubatwala ge mawulire agaasaasaanye nti bbokisi omuli ebikozesebwa zaatuuse nsumulule olwo abavuganya ku bifo bya palamenti buli omu n'asindika abantu be.\nBwe baatuuze baasanze ebintu biyingiziddwa mu sitoowa olwo ne bateeka ab'akakiiko ku nninga baggulewo sitoowa beetegereze era buli omu yaguze kkufulu ng'ayagala y'aba aggala sitoowa ekyagaaniddwa olwo okulwana ne kutandika.\nDPC wa Kayunga, John Lukooto agamba nti yalabye embeera esajjuse kwe kuyita basajja be abazze n'aba UPDF olwo embooko ne zinyooka wabula nti teyategedde oba basirikale be be baakubye abantu okutuuka okubaleeta ebisago oba bbo bennyini be beekubye.\nFatuma Namyalo omuwagizi wa Birungi Jacqueline ayagala ekifo ky'omubaka omukyala yakubiddwa katono bamutte era alina ebisago ku mubiri gwonna nga ne feesi ebuliddemu era ajjanjabirwa ku Jonathan medical Center mu Kayunga.\nNamyalo alumiriza poliisi n'abasirikale ba UPDF okumukuba era bwe yagudde wansi ne bamulinnyalinnya n'afuna ebisago mu kifuba, ku bbeere, n'ebitundu by'omubiri ebirala.\nAbantu bavumiridde effujjo lya poliisi eryabakoleddwaako era basaba abakulu mu poliisi okukangavvula abaserikale abaakoze kino.\nAkulira eby'okulonda e Kayunga, Rashid Musinguzi agambye nti bbokisi z'obululu bbiri zokka ze zaabadde zisumulukuse wabula ab'ebyokwerinda n'abamu ku beesimbyewo baayitiddwa ne balaba nga tewali mbeera etiisa.\nMusinguzi akakasizza nti ebintu byonna ebinaakozesebwa mu kulonda n'obululu biri bulungi era abeesimbyewo baabakkirizza ne bateekawo abantu baabwe abakola obwa kalabaalaba ku bululu era abamu basiibawo ate abalala ne basulawo.\nKati kkufulu z'enziji ku ofiisi z'akakiiko k'ebyokulonda bazikyusizza enkadde ne baziggyako.\nOmuyimbi Sophie Nantongo atabuse ne bba; Agaanye okubatiza omwana we.


Bukedde Online - Omusika atunze ebiggya ku 1500/=!\nGavt. esiimye ebitongole ebisikiriza abavubuka...\nPULOFEESA Kiwanuka Ssemakula amaziga gaamuyunguse bwe yatuuse ku butaka gy’asibuka ng’amalaalo ga kitaawe gaatundibwa nga n’agamu we gaali waasimwawo kaabuyonjo. Obutaka busangibwa ku kyalo Misindye mu ggombolola y’e Ggoma mu e Mukono.\nPolof. Ssemakula ng’alaga ettaka ly’ebiggya eryatundiddwa.\nKu Lwomukaaga, Ssemakula yakedde ku poliisi e Sseeta gye yaggye abaserikale ba poliisi abaawadde ab’ekika obukuumi nga basiba ssehhenge okutaayiza akatundu akaasigaddewo.\nYagambye nti ekibanja kino ekiwerako yiika 10 omusika wa kitaabwe omugenzi Yowana Ssemakula eyali amanyiddwa nga Kapipa ayitibwa Edimond Mugomba y’akitunze kumpi kukimalawo.\n“Wano we nnakulira kyokka kyansusseeko bwe natuuse awaka nga Mugomba atunze n’ebiggya n’abitundiramu. Tuludde nga tulabula abantu okukomya okugula poloti Mugomba z’asala ku kibanja kino kyokka kirabika n’abakulembeze b’ekyalo bakiganyulwamu kuba be bamuteera emikono ku ndagaano ng’atunda.\nYagambye nti waliwo n’omulundi abeekika lwe baagenda okuteesa ku nsonga z’obutaka ne wabaawo abaabayungulira abavubuka babakube. Yayongeddeko nti kye baava batuula ne baggya obwesige mu Mugomba n’ekifundikwa ky’obusika bwa kitaabwe ne bakimuggyako.\nYagambye nti ng’ogyeeko obutaka we baziika, yatunda ekibanja okwali omusiri gw’emmwaanyi omwavanga sente ezaabaweerera ku 1500/= Magomba n’anywa omwenge.\nYayongedde nti okusiba ssehhenge ku kitundu ekisigaddewo yasoose kwekubira nduulu e Kibuli ku kitongole kya Poliisi ekivunaanyizibwa ku nsonga z’ettaka.\nASP Henry Mutungi yampadde amagezi nsibe sehhenge okwetooloola ekibanja olwo abaagula lwe banavaayo boogere eyabaguza ne kwe baasinziira okugula kuba Mugomba baaguza abalaga kifundikwa sso mu kika taliimu omu” Ssemakula bwe yategeezezza.\nYayongedde nti “Ennyumba mwe twakulira nagissaamu ensimbi okugiddaabiriza kyokka nayo yagitunda n’abaagigula baAgimenyawo.\nEdward Kasiiriivu omu ku baagula poloti ku kibanja yagambye nti Mugomba buli gw’aguza amukolera endagaano nga n’abakulembeze b’ekitundu weebali era ebiwandiiko babissaako emikono.


Bukedde Online - Boofiisa abalala 7 basula ku tebuukye: Abazigu babaweereza obubaka obubatiisa okubatta\nBoofiisa abalala 7 basula ku tebuukye: Abazigu babaweereza obubaka obubatiisa okubatta\nUganda ewakanyizza eby'okuva mu kkooti y'ensi yonna\nAba Flying Squad ababadde e Katwe bakyusiddwa\nABASERIKALE ba poliisi abali ku lukalala lw’okuttibwa batidde ne bakweka famire zaabwe oluvannyuma lw'abatemu okubaweereza obubaka obuwera okubatta, abazadde ne babasaba bave mu poliisi mu bwangu.\nAfande Omala, omu ku batiisibwatiisibwa okuttibwa\nKino kizzeewo oluvannyuma lw’abatemu okutta Afande Kaweesi.\nAbamu ku baserikale abagambibwa okuba ku lukalala lw’abatemu kuliko;\n1 Enock Abaine ali ku ddaala lya AIP ng’ali mu kutendekebwa mu ttendekero lya poliisi e Bwebajja ku luguudo lw’e Ntebe.\n2 Mohammed Kirumira DPC w’e Buyende.\n3 Sam Omala naye ali mu kutendebwa e Bwebajja ku lw’e Ntebe.\n4 Dan Ampadde ali ku ddaala IP atwala poliisi y’e Ttula - Kawempe.\n5 Grace Turyagumanawe 6 Herman Owomugisha n’omulala ataayatudde linnya lye batuula bufoofofo nga bagamba olaba abatemu bakuba mukama waabwe ate bo!\nOmu ku bakola mu kitongole kya SIU eyatidde okwatuukiriza amannya yategeezezza nti abaserikale bangi beekubira omulanga nga bwe waliwo ababatiisatiisa okubatta ne babasindikira n’obubaka obubatiisa nga babusindika ku masimu gaabwe era obubaka buno yasobodde okubutufunirako.\n“Obuzibu bwonna buva ku bakama baffe abali mu bifo ebya waggulu abalina enkolagana ey’enjawulo n’abakyamu era ky’ova olaba nga ne Pulezidenti akimanyi. Emivuyo gyo mingi olaba Emmanuel Kabazzi nga y’omu ku babbi abaalumba bbaalakisi y’e Mubende baamuyingiza mu poliisi ne bamukuza”, bwatyo omukozi mu SIU bwe yategeezezza.\nYayongeddeko nti mu February 2014 waliwo ekibinja ky’ababbi ekyava e Kampala okugenda e Mubende okubba edduuka lya ‘Mobile Money’ erya Daj Communication erisangibwa mu kibuga ky’e Mubende, ababbi baali mukaaga nga balina emmundu era abatuuze baatemya ku poliisi y’e Mubende eyali ekulirwa Enock Abaine ne Dan Ampadde eyali akulira ebikwekweto bano baayungula abaserikale ne bawaanyisiganya amasasi n’ababbi okukkakkana ng’ababbi babiri battiddwa okwali Hassan Bukenya ne Abdu Ssenkabira.\nPoliisi yasobola okukwatako ababbi babiri okwali ne mukama waabwe Abbey Muwonge ng’ono kkooti y’e Mubende yamuyimbula. Ensonda zaategeezezza nti Muwonge alina ebikonge mu poliisi by’akolagana nabyo mu kubba.\nNga June 19, 2014 ekibinja kyagenda ne kikola obulumbaganyi mu bbaalakisi y’abaserikale ba poliisi e Mubende ku ssaawa 8:45 ne bakuba amasasi ku nju ya Dan Ampadde eyali akulira ebikwekweto ku poliisi y’e Mubende n’ekigendererwa ky’okumutta nga bamulanga okubalemesa okubba edduuka lya Mobile Money n’okutta bannaabwe oluvannyuma baali baakutta Enock Abaine.\nMu bulumbaganyi buno Ampadde yamenyeka omukono, oluvannyuma Kayihura yagenda e Mubende n’agumya abaserikale n’okubeebaza okulwanyisa obumenyi bw’amateeka nga yabasuubiza okukwata abatemu abaali bakoze obulumbaganyi buno kyokka bwe baakwatibwa ne bayimbulwa kkooti era yaleka Ampadde ne Abaine abawadde abakuumi.\nOkuva olwo ekibinja ky’ababbi kyatandika okusindikira Abaine ne Ampadde obubaka obutiisatiisa okubatta ekyabaviirako okwekubira enduulu ewa IGP Kayihura ne famire zaabwe ne baziddusa.\nKyokka ekisinga okwewuunyisa, abamu ku babbi abaalumba Mubende nga bamaze okuyimbulwa kkooti, baayingizibwa mu poliisi nga bano kuliko Emmanuel Kabazi ng’ono kati ali ku ddaala lya kopolo.\nSam Omara ali mu kutendekebwa bwe yakubiddwa essimu yategeezezza Bukedde nti Katonda y’akuuma era ekiseera bwe kiriba kituuse aliva mu nsi n’agenda naye eby’okumutiisatiisa tabitya.\nAmpadde ne Abaine Bukedde bwe yabakubidde essimu baagaanyi okwogera ku nsonga zino nga bagamba nti baazikwasa Omuduumizi wa poliisi.\nFAMIRE y'omugenzi AK47 etadde akazito ku Nnamwandu


Bukedde Online - Lipoota ku nfa ya Kaweesi eruma\nBUKEDDE W'OLWOKUNA ALIMU BINO BY'OTOSAANA ...\nLIPOOTA eyakoleddwa akakiiko akagatta ebitongole bya Poliisi, CMI ne ISO ku kuttibwa kwa Andrew Felix Kaweesi eraze okwewozaako kw’abaserikale ba poliisi 17 abaakwatibwa ku by’okuttibwa kwa Kaweesi, omukuumi we Kenneth Erau ne ddereeva we Godfrey Mambewa.\nAbaserikale ba poliisi 16 be baakwatibwa n’eyali mukama waabwe, Gen. Kale Kayihura okuweza omuwendo ogwa 17.\nBonna baakola sitetimenti okusinziira ku bujulizi obwali buweereddwa okusinga abajulizi babiri Kiiza Rwogamutyarize ne Frank Difas Nyindo.\nMu October 2017, ISO ne CMI baddamu okukwata abagambibwa okwenyigira mu kutemula Kaweesi.\nMu baakwatibwa, abasinga baserikale ba poliisi. Wadde baabakwata ku misango mirala, kyokka n’okutta Kaweesi bakubateekako.\nAbaakwatibwa kuliko; SSP Nixon Agasirwe Karuhanga, Faisal Katende, Abel Tumukunde ate abalala baakwatibwa mwaka guno okuli ACP Herbert Muhangi, SSP Richard Ndaboine, Col. Nduhura Atwooki, SPC Abel Kitagenda, Moses Kasiba, Martin Kimbowa, Judas Tadeo Opendi, IP Peter Ayebare, Lt. Col. Peter Musherure, ASP Patrick Muramira, Wilson Atekateka ne Gen. Kale Kayihura.\nAbalala abaggyibwako sitetimenti kuliko SSP Emilian Kayima, CP Frank Mwesigwa ne ASP Joseph Bakaleke.\nGEN. KALE KAYIHURA, 64:\nLipoota eraga nti, Kayihura mu kumubuuza ebibuuzo mu maaso ga kkamera ne sitetimenti gye yakola yeegaana ebyokwenyigira mu lukwe n’okutta Kaweesi.\nAkakiiko akalondemu aka National Security Council (NSC) baamuteerako akatambi akagambibwa nti mwe yabuuliza Muhangi oba Kaweesi yali attiddwa ne Muhangi n’amuddamu nti ‘ye kiwedde’, Kayihura n’addamu nti ‘weebale nnyo’ Lipoota eraga nti, Kayihura yategeeza akakiiko nti, akatambi kapangirire n’agamba nti ye teyeetabangako mu mboozi eri mu katambi. Agamba nti, amaloboozi magattirire.\nKayihura kigambibwa nti yakkiriza nti ekitundu ku ddoboozi lirabika nga lirye nti kyokka baali bagattiridde gattirire. Kayihura yategeeza akakiiko nti, okuttibwa kwa Kaweesi yakutegeera kuva ku Baroza n’akubira Muhangi.\nYagambye nti, n’eby’eyali omuyambi we Jonathan Baroza okuyoola omusaayi we battira Kaweesi yabitegeera Baroza amaze okumutegeeza nti baali baagala kugutwalira Sheikh omu e Mombasa abayambeko okunoonya abatemu.\nKayihura yamulagira eby’okutwala omusaayi babiveeko bagobe layini ya ssaayansi.\nACP HERBERT MUHANGI, 47:\nMuhangi 47, yategeezezza nti nga March 17, 2017 ku makya ng’ali mu maka ge e Kasokoso, yafuna essimu okuva ewa Gen. Kayihura eyali mukama we ebiseera ebyo ng’amutegeeza ku kutemulwa kwa Kaweesi.\nYamulagira okukuhhaanya basajja be batandikirewo okuyigga abatemu.\nMuhangi agamba mu lipoota nti, yakwatirawo ekkubo okugenda e Kulambiro we baali battidde Kaweesi gye yasanga Kayihura ng’ali n’abamu ku bajulizi abaali balabye abatemu.\nAgattako nti ye, Baroza n’abajulizi babiri n’abaserikale b’ekitongole kya poliisi ekikola ku kukuhhaanya n’okwekenneenya ebizibiti baayambala ebyambalo ebyeru eby’abakuhhaanya obujulizi awaba wazziddwa omusango (SOCO).\nAgamba nti kino baakigenderera okubuzaabuza abantu ba bulijjo butamanya bajulizi be baalina.\nLipoota eraga nti, Muhangi yeegaana eby’okwetaba mu lukiiko olwateekateeka okufa kwa Kaweesi ku Kati Kati ku Lugogo ByPass n’abaserikale abalala bwe baakwatibwa n’agamba nti tamanyi na musajja Kiiza Rwogamutyarize.\nAgamba nti olukiiko lwe yalimu ku Kati Kati, lwali lw’abaasomerako ku Rukoni Secondary School mpozzi n’enkiiko z’embaga ya CP Frank Mwesigwa.\nLipoota eraga nti takwata nga wadde ku ssimu ya seetirayiti era yeegaanye n’ebyokupangisa pikipiki mu Ndeeba okuzikozesa mu kikwekweto kyonna.\nMuhangi era yagambye nti tamanyi wooteeri yonna gye bayita Shellon e Kasubi n’agamba nti tamanyi Rwogamutyarize ne Frank Difas Nyindo.\nKu by’eddoboozi Muhangi yeegaanye n’agamba nti si lirye nti kyokka awuliramu eddoboozi ly’eyali mukama we Kayihura.\nSSP NIXON AGASIRWE 47:\nYe yali omuduumizi w’ekitongole kya Special Operations Unit (SOU).\nYagambye nti yatandika okukolagana ne poliisi mu biseera bya Operation Wembley wakati wa 2001 ne 2006.\nMu 2007 yayingira mu poliisi nga SPC oluvannyuma n’akuzibwa ku ddaala lya AIP, emyaka bwe gyayitawo yakuzibwa n’atuuka ku ddaala lya SSP mu 2016 kwali kati.\nAgamba nti okufa kwa Kaweesi yakutegeera nga March 17, 2017 ku makya okuva ku ACP Omara gwe yali naye mu kutendekebwa e Bwebajja ku Senior Command and Staff College.\nAgamba nti ye ne Ndaboine gwe yali asula naye, baasaba olukusa okuva ew’omutendesi waabwe SSP Barbra Alungat okugenda e Kulambiro gye baasanga boofiisa abalala.\nAgasirwe agamba nti nga March 19, 2017 yafuna amawulire okuva ewa musajja we Abdul Ssemujju amanyiddwa nga Minana (yakwatibwa ku misango emirala gy’avunaanibwa ne Agasirwe) ng’amugamba nti amanyi abatemu.\nYamugamba nti amawulire ku batemu alina kugawa Pulezidenti yekka.\nKayihura, Agasirwe ne Minana baasisinkana Pulezidenti mu maka ge e Nakasero, Minana n’ategeeza Pulezidenti nti, Lt. Godfrey Galabuzi Musisi ye yali apanze olukwe lwonna.\nAgasirwe mu lipooti yegaana enkolagana yonna ne Rwogamutyarize n’eby’enkiiko zonna Rwogamutyarize z’alumiriza nti yazeetabamu nga bategeka okufa kwa Kaweesi n’agamba nti talina na maka Kololo nga Rwogamutyarize bwalumiriza.\nYagambye nti, ofiisi za SOU zaali Kololo mu November wa 2016 ekitongole ne kiggyibwawo ekizimbe mwe baali bakolera ne kiddizibwa nnannyini kyo n’agamba nti takozesangako ssimu ya seetirayiti wadde alina emu gye yali azuddeko mu bikwekweto by’azze akola.\nMARTIN KIMBOWA, 25;\nYagambye nti, Kaweesi lwe yattibwa yalina omulimu ogwali gumuweereddwa ng’agukolako n’omusajja omulala gw’amanyiiko erya Jjajja, mutabani w’omugenzi Kato Zigoti.\nKimbowa agamba nti, nga March 16, 2017, yagenda ne Jajja e Nalufenya bwe baavaayo ne batambula mu bitundu ebiwerako bombi olwamala n’addayo ewuwe e Nabweru gye yali asula ku ssaawa nga 11:00 ez’olweggulo.\nAgamba nti bwe yali ewuwe, Jajja yamukubira essimu n’amutegeeza nti waliwo ssente obukadde 20 ze baali babbye ku ddipo e Mubende era yali amwetaaga amuyambeko.\nKu ssaawa 6:00 ez’oku makya nga March 17, 2017 yasimbula ewuwe okugenda e Mubende ne Jajja n batuukayo ku ssaawa 5:00 ez’emisana.\nAgamba nti, amawulire g’okuttibwa kwa Kaweesi yagafuna ali mu kkubo agenda Mubende.\nMu budde obwo yali afuna amasimu okuva ewa Sobi ng’amusaba okuva mu poliisi amwegatteko mu ISO bwe kimulema wa kubonaabona ng’abaserikale abalala abaali bakwatiddwa.\nAgamba nti, yakwatibwa ISO nga June 4, 2018 ne bamuggalira e Kyengera nti kyokka nga bakyamuggalidde, Rwogamutyarize ne Sobi baamutuukirira ne bamutegeeza nti yeenyigira mu nteekateeka n’okutambulira ku Kaweesi okutuusa lwe baamutta.\nLipoota eraga nti, Sobi yagamba Kimbowa okulumiriza Muhangi ne Kayihura nti be batta Kaweesi bwagaana ekinaamutuukako ajja ku kiraba.\nMbu Sobi yamugamba nti, waliwo ssente obuwumbi 4 Pulezidenti ze yali ataddewo okuzuula abatta Kaweesi. Kimbowa eby’okwenyigira mu kutta Kaweesi abyegaana.\nLT. COL. PETER MUSHERURE 43:\nMujaasi wa UPDF akolera mu kitongole ekivunaanyizibwa ku mbeera y’abajaasi mu UPDF.\nYatandika okukola ne poliisi mu 2005 nga Kayihura afuuse omuduumizi waayo. Ye yali avunaanyizibwa ku byokwerinda bya Kayihura.\nAgamba nti okumanya Kaweesi yali afuuliddwa omuyambi wa Kayihura.\nAgamba nti okufa kwa Kaweesi okukutegeera zaali ssaawa nga 4:00 ez’oku makya. Yali mu maka ge mu Naalya Estates.\nOmusajja omu gwe yategeezezza abaakakiiko nti ye Albert, agamba yeyamukubira essimu.\nAgamba nti yatandikirawo okukubira abantu be amasimu Musa ne Muko Hassan okulaba oba basobola okubaako we batandikira okuyigga abatemu ne bamutegeeza nti olukwe lw’okutemula Kaweesi baalulukira mu maka ga Sheikh Kalule e Kiwaatule era Agasirwe yalulimu.\nMusherure agamba nti Musa ne Muko Hassan baamugamba nti ebisingawo basobola kubigamba Kayihura era n’abakwataganya ne Kayihura nga bayita mu Ambrose Murunga era ye (Musherure) teyamanya bisingawo.\nYeegaanye eby’okutta Kaweesi n’agamba nti ku lumbe teyalinnyayo ne mu kuziika teyaliiyo.\nWa myaka 35, agamba nti nga March 17, 2017 yafuna essimu okuva ewa AIP Ahimbisibwe nga bamulagira akwatagane naye (Ahimbisibwe) bagende e Kulambiro gye baali battidde Kaweesi wabula teyasobola kulaba Ahimbisibwe era ye talina mulimu gwe yakola we battira Kaweesi.\nAgamba nti oluvannyuma yeenyigira mu bikwekweto e Bugiri, Tororo ne Malaba gye baakwatira abamu ku bateeberezebwa okwenyigira mu butemu.\nAgamba nti ku biragiro bya Agasirwe yakwata Lt. Galabuzi Musisi.\nYagambye nti, bwe yawulira oluvuuvuumo nti baagala kumukwata olw’okutikka bannansi ba Rwanda ku mpaka ne babazza e Rwanda, n’okufa kwa Kaweesi, yadduka n’agenda e Dubai bwe yakomawo ISO n’emukwata.\nAgamba nti mu kaduukulu Rwogamutyarize baamumutwalira mu maaso ge n’amulumiriza nti ye n’abalala beekobaana okutta Kaweesi.\nKitagenda yeegaana okubeerako mu lukiiko lwonna olw’okutta Kaweesi.\nYagambye nti, Rwogamutyarize emabegako yali yabawa amawulire nti waliwo ennyumba e Namugongo gye bakuhhaanyizaamu emmundu n’emmotoka ezizitambuza n’azibalaga nti kyokka bagenda okutuuka ku nnyumba nga waliyo baserikale abakuumi ab’ekitongole kya SWAT bwe baabakwata ne babagamba nti, Rwomugatyarize yeyali abakuhhaanyizza okubaako obubbi bwe bakola e Namugongo.\nCOL. NDAHURA ATWOOKI 58,\nYagambye nti wiiki nga Kaweesi tannattibwa, yafuna amawulire ku bayeekera ba ADF abaali batandise okwezimba okuliraana ekitebe kya poliisi e Naggulu ne Namugongo.\nYasaba olukusa okuva ewa Kayihura abakwate wabula bwe yayitiramu amyuka omuduumizi wa CMI, Brig. Isoke n’amugamba nti okubakwata kijja kutaataaganya enteekateeka z’okufufuggaza ADF yonna okugisaanyaawo.\nAgamba nti, yaddiza Kayihura amawulire n’ayongera amaanyi mu bukessi ku bayeekera nga bwe bagawa aba CMI okukola enteekateeka namutayiika ey’okuzingako ekibondo kyonna.\nKu Lwokusatu nga March 15, 2017 nga bali mu Policy and Advisory Committee (PAC) ku kitebe kya poliisi e Naggulu nga badayirekita b’ebitongole bya poliisi bonna mwebali, yabalabula ku bayeekera n’abasaba banyweze ebyokwerinda byabwe.\nAgamba nti kw’olwo, lwe yasimbula okugenda e Masindi okuziika muganda we, Edward Kisembo.\nKu makya ga March 17, 2017 ku mawulire kwe yamanyira okutemulwa kwa Kaweesi era n’asimbulirawo okudda mu Kampala.\nYegaana eby’enkiiko ezapanga okutta Kaweesi n’okwenyigira mu lukwe ne ssente ezigambibwa nti yaziwa Christine Mbabazi eyali muninkini wa Kaweesi.\nEMILIAN KAYIMA 44\nAgamba nti, nga March 17, 2017, ku ssaawa nga 3:45 ez’oku makya yalaba obubaka ku mukutu ogugatta bannamawulire abasaka ebikwata ku misango ku WhatsApp nga bulaga nti Kaweesi yali atemuddwa.\nAgamba nti, yakubira Erau ne Kaweesi ng’essimu zaabwe teziriiko kwe kukubira Mwesigwa n’amukakasa nti yali attiddwa. Agamba nti yasimbulirawo okugenda e Kulambiro okukwanaganya abamawulire.\nYagambye nti tamanyi muntu yenna gwe bayita Frank Difas Nyindo k’ebeere Shellon Hotel e Kasubi.\nYagambye nti okufa kwa Kaweesi yakumanya ku ssaawa 3:00 ez’oku makya ng’ali mu ofiisi ye okuva ku bantu abaali bamukubira amasimu nga bamubuuza.\nYakuba ku ssimu z’abagenzi nga tewali akwata. Yeegaanye Rwomugatyarize n’enkiiko zonna olwa Indigo Club ne Kati Kati.\nAgamba nti, Kaweesi yali mukwano gwe era yeyali ssentebe w’enkiiko z’embaga ye mu August wa 2015.\nOkufa kwe yakumanya okuva ewa Bosco, Crime Preventer n’akubira Agasirwe n’agenda e Kulambiro.\nAgamba nti yakwatibwa August 9, 2018 nga Lt. Galabuzi Musisi amulumiriza okwenyigira mu kutta Kaweesi.\nSsaabawolereza wa gavt. alumbye kaliisoliiso\nKkooti ewozesa abali b'enguzi eyali yaggalwa egguddwa


Bukedde Online - Vision Group ereese omusomo gw'abalimi n'abalunzi\nAyagala ssente ez'amangu lima cukamba akul...\nVISION Group efulumya ne Bukedde etumbudde ebyobulimi n’obulunzi ng’eyita mu butabo okuli Enkumbi Terimba akafulumira mu Bukedde buli Mmande ne Harvest Money akafulumira mu New Vision buli Lwakubiri, etegese omwoleso gw’abalimi n’abalunzi ogugenda okubeera mu kisaawe e Namboole nga February 18 ne 19, 2017.\nRobert Kabushenga naye mulimi. Wano yali alambuza Omukama Oyo Nyimba Kabamba Iguru, ennimiro ye ey’amapaapaali.\nGugenda kubeeramu okusomesa ebikwata ku bulimi n’obulunzi eby’omulembe ng’essira tulitadde ku kulima ng’ofukirira.\nOlunaku lwa February 17, 2017, abagenda okwolesa lwe bagenda okukozesa okutegeka emidaala gyabwe.\nAbayizi bagenda kuweebwa enkizo okulambula omwoleso, ayagala okuleeta ababe olinna okujja ng’ebula ekiseera n’obateekerateekera era mu mbeera eno abayizi bajja kuweebwa omukisa basasule kitundu (5,000/-) ku mutemwa ogulina okusasulibwa abantu abalala.\nAkulira Vision Group, Robert Kabushenga yategeezezza nti kkampuni ekirabye nga waliwo obwetaavu bw’okuziba omuwaatwa oguli wakati w’abantu abakola ebintu eby’enjawulo mu bulimi n’obulunzi kwe kutegeka omwoleso guno ogubaleeta awamu.\n“Oluvannyuma lw’okutandika omulimu gw’okusikiriza n’okwagazisa abantu okulima n’okulunda, twagala okwongera okulaba nga buli omu asobola okumanya bye yeetaaga gy’asoboola okubiggya nga tusisinkanya abantu bano mu kifo kimu”, Kabushenga bwe yaggumizza.\nOmwoleso gwakubeeramu abakugu okusomesa abantu ku bikwata ku bulimi n’obulunzi. Buli anaayingira mu mwoleso waakusasula 10,000/- okulambula, ayagala okwetaba mu misomo abakugu mwe banaasomeseza osasula 20,000/- buli lunaku.\nKyokka aneetaba mu misomo olina okujja ku Vision Group n’osasula ng’omwoleso tegunnaba kutuuka n’otegeezebwa enteekateeka nga bw’eneebeera. Kabushenga yayongedde okulambulula nti omwoleso guno gugendereddwaamu okulaba ng’abaguzi basisinkana abatunzi.\nAbakugu mu bintu eby’enjawulo okuli okulunda enkoko, ente, embizzi, okulima emmwaanyi, amajaani, enva endiirwa, emmere ey’ensigo nga kasooli.\nAbakugu bagenda kukulaga engeri gy’oyinza okunoga ensimbi mu bintu ebyo ne wa gy’oyinza okufuna obuyambi ne bakuteekamu ssente ng’olima.\nEno gy’ogenda okumanyira ludda wa gy’oyinza okusanga ebintu ng’abatunda ensigo entuufu, ebyuma ebifukirira, ttulakita n’ebirala. Abasuubuzi n’abalina bye bakola mu bikunguddwa basisinkane abalimi n’abalunzi buli omu amanye omulala bye yeetaaga.\nAbakugu baakukulaga ennonda y’ensigo, entegeka y’ennimiro, endabirira n’enkozesa y’eddagala n’ebigimusa, enkwata y’amakungula, okunoonya akatale, okugattako omutindo ku ky’okola n’ebirala.\n“Bino byonna biruubirirwamu okulaba ng’obulimi bufuulibwa omulimu ogusobola okuyimirizaawo abaguyingiddemu nga bakola ebyo ebibasobozesa okufunamu ssente”, Kabushenga bwe yannyonnyodde.\nKabushenga akubiriza abazadde okuyita n’abaana baabwe kubanga eggwanga ery’enkya lirina kuzimbibwa kati era nga kye twagala abaana baffe babeere kirina kubassibwamu okuviira ddala nga bato.\nOkusinziira ku Davi Mukholi avunaanyizibwa ku pulojekiti ez’enjawulo, Omulimi asinga owa 2016 waakulangirwa mu mwoleso. Abalamuzi bamaze okulambula abo bebaalonda ku basinze mwe bagenda okuggya omuwanguzi.\nOlumala okulangirira Omuwanguzi ng’ate tutongoza empaka z’omulimi asinga owa 2017. Abawanguzi 10 okuva mu bitundu eby’enjawulo baakugabana obukadde 150 n’okuweebwa okugendo okugenda e Budaaki bongere okubangulwa mu byobulimi.\nEmpaka z’Omulimi Asinga ziteekebwa ssente kkampuni okuli: Vision Group, ekitebe kya Budaaki mu Uganda, DFCU bank ne KLM Airlines.\n“Tukubiriza abantu okwongera okuyingira mu mpaka zaffe ez’Omulimi Asinga kubanga mulimu ebirungi bingi omuli okuwangula ssente okutuuka ku bukadde 50 n’olugendo olusasuliddwa okugenda e Budaaki okulambula n’okuyigira ku balimi n’abalunzi abaakula edda olwo naawe osobole okwongera ku nnyingiza okuva mu ffaamu yo”, Kabushenga bw’agamba.\nRamsey waakumalako endagaano ye mu Arsenal


Weereza Yakuwa Awatali Kuwugulibwa | Ogw’Okusoma\n‘Maliyamu yawuliriza ekigambo kya Yesu. Kyokka Maliza yali awuguliddwa olw’eby’okukola ebingi.’—LUK. 10:39, 40.\nENNYIMBA: 94, 134\nKyakulabirako ki ekirungi Maliza ne Maliyamu kye baatuteerawo?\nKitegeeza ki obutakozesa nsi mu bujjuvu?\nBangi bakoppye batya Yesu ne Pawulo bwe kituuka ku kuweereza Katonda awatali kuwugulibwa?\n1, 2. Lwaki Yesu yali ayagala nnyo Maliza, naye kiki ekiraga nti Maliza yali tatuukiridde?\nKIKI ekikujjira mu birowoozo bw’olowooza ku Maliza? Bayibuli eraga nti Maliza yali mukwano gwa Yesu era nti Yesu yali amwagala nnyo. Kyokka waliwo n’abakazi abalala Yesu be yali ayagala ennyo, nga muno mwe mwali maama we Maliyamu ne Maliyamu, muganda wa Maliza. (Yok. 11:5; 19:25-27) Lwaki Yesu yali ayagala nnyo Maliza?\n2 Yesu yali ayagala nnyo Maliza olw’okuba yalina omwoyo ogw’okusembeza abagenyi, yali mukozi nnyo, era yali yettanira nnyo ebintu eby’omwoyo. Maliza yali akkiririza mu ebyo Yesu bye yayigirizanga. Era yali akkiriza nti Yesu ye yali Masiya eyasuubizibwa. (Yok. 11:21-27) Kyokka, Maliza yali muntu atatuukiridde, nga naffe bwe tuli abatatuukiridde. Lumu Yesu bwe yali akyadde mu maka gaabwe, Maliza yagamba Yesu okubaako ky’akolawo okutereeza embeera ye gye yali alowooza nti yali yeetaaga okutereezebwa. Yagamba Yesu nti: “Mukama wange, tofaayo ng’olaba muganda wange andese okukola ebintu bino byonna nzekka? Mugambe ajje annyambeko.” (Soma Lukka 10:38-42.) Ebyo bye tusoma mu nnyiriri ezo bituyigiriza ki?\nMALIZA YALI AWUGULIDDWA\n3, 4. Mu ngeri ki Maliyamu gye yalondawo ekyo “ekisinga obulungi,” era kiki Maliza kye yayiga? (Laba ekifaananyi ku lupapula 18.)\n3 Olw’okuba Yesu yasiima nnyo omwoyo ogw’okusembeza abagenyi Maliza ne Maliyamu gwe baayoleka, yasalawo okubaako ebintu eby’omuwendo by’abayigiriza. Maliyamu yakozesa akakisa ako okubaako by’ayiga okuva eri Omuyigiriza Omukulu era bw’atyo yatuula “okumpi n’ebigere bya Mukama waffe n’awuliriza ekigambo kye.” Maliza naye yandibadde akola kye kimu. Singa yakola bw’atyo, Yesu yandibadde amusiima nnyo.\n4 Kyokka, Maliza yasalawo okwemalira ku kuteekateeka eby’okulya ebingi ng’ayagala okusanyusa Yesu. Naye emirimu gyamuyitirirako n’atuuka n’okunyiigira muganda we Maliyamu. Yesu bwe yakiraba nti Maliza yali akola ebintu bingi, yamugamba nti: “Maliza, Maliza, weeraliikirira era otawaana olw’ebintu ebingi.” Era yamugamba nti ebintu bitono bye byali byetaagisa. Oluvannyuma Yesu yasiima Maliyamu olw’okuleka ebirala byonna n’asalawo okumuwuliriza. Yagamba nti: “Maliyamu ye alonze ekisinga obulungi era tekijja kumuggibwako.” Maliyamu yali asobola okwerabira ebintu bye yalya ku olwo nga Yesu abakyalidde, naye yali tasobola kwerabira bigambo Yesu bye yayogera ng’amusiima n’ebyo bye yayigiriza ku olwo. Nga wayise emyaka egisukka mu 60, omutume Yokaana yawandiika nti: “Yesu yali ayagala nnyo Maliza ne muganda we.” (Yok. 11:5) Ekyo kiraga nti Maliza yakolera ku kuwabula Yesu kwe yamuwa era n’afuba okuweereza Yakuwa n’obwesigwa obulamu bwe bwonna.\n5. Njawulo ki eriwo wakati w’ebiseera byaffe n’ebiseera by’edda, era ekyo kireetawo kibuuzo ki?\n5 Leero waliwo ebintu bingi ebisobola okutuwugula nga tuweereza Yakuwa okusinga bwe kyali mu biseera by’edda. Magazini ya Watchtower eya Ssebutemba 15, 1958 yalabula ab’oluganda obutakkiriza tekinologiya kubawugula nga baweereza Yakuwa. Ne mu kiseera ekyo, kumpi buli lunaku waabangawo ebintu ebipya ebyajjanga ku katale. Ebintu gamba nga magazini, firimu, leediyo, ne ttivi, abantu baali babyettanira nnyo. Watchtower eyo yagamba nti ng’enkomerero egenda esembera, “ebintu ebiwugula bijja kweyongera obungi.” Leero, n’okusinga bwe kyali kibadde, waliwo ebintu bingi ebisobola okutuwugula. Kati olwo kiki kye tuyinza okukola okusobola okukoppa Maliyamu, tusigale nga twemalidde ku kuweereza Yakuwa awatali kuwugulibwa?\nOBUTAKOZESA NSI MU BUJJUVU\n6. Abantu ba Yakuwa bakozesezza batya tekinologiya?\n6 Ekitundu eky’oku nsi eky’ekibiina kya Katonda kibaddenga kikozesa tekinologiya okutumbula okusinza okw’amazima. Ng’ekyokulabirako, lowooza ku firimu ya “Photo-Drama of Creation,” eyalimu amaloboozi n’ebifaananyi ebyali mu langi ez’enjawulo. Ssematalo I bwe yali tannatandika ne bwe yali agenda mu maaso, abantu bukadde na bukadde okwetooloola ensi babudaabudibwa nnyo bwe baalaba firimu eyo eyali ekomekkereza ng’eraga emirembe eginaabaawo mu Bufuzi bwa Yesu Kristo obw’Emyaka Olukumi. Oluvannyuma, abantu ba Yakuwa baakozesa leediyo okutuusa amawulire amalungi ag’Obwakabaka ku bukadde n’obukadde bw’abantu okwetooloola ensi. Leero abantu ba Yakuwa bakozesa nnyo kompyuta ne Intaneeti okutuusa amawulire amalungi ku bantu buli wamu, nga mw’otwalidde n’abo abali ku bizinga ne mu bitundu by’ensi ebyesudde.\nTokkiriza bintu bitali bikulu kuyingirira bintu eby’omwoyo (Laba akatundu 7)\n7. (a) Lwaki kya kabi okukozesa ensi mu bujjuvu? (b) Kiki kye tusaanidde okwegendereza ennyo? (Laba obugambo obuli wansi.)\n7 Bayibuli etukubiriza okwewala okukozesa ensi mu bujjuvu. (Soma 1 Abakkolinso 7:29-31.) Omukristaayo ayinza okumalira ebiseera bingi ku bintu, gamba ng’eby’emizannyo, okulaba ttivi, okugenda okulambula, n’okunoonya ebintu ebisingayo okuba eby’omulembe. Ate era ayinza okumalira ebiseera bingi ku kuwuliziganya n’abantu ku Intaneeti, ku kusindika n’okusoma obubaka, ku kumanya amawulire agakwata ku by’emizannyo, n’ebirala ebiri ng’ebyo. * (Mub. 3:1, 6) Wadde ng’ebintu ebyo biyinza obutaba bibi, singa tetuteeka kkomo ku biseera bye tumalira ku bintu ng’ebyo, kiyinza okutuviirako okulagajjalira ekintu ekisingayo obukulu, nga kuno kwe kuweereza Yakuwa.—Soma Abeefeso 5:15-17.\n8. Lwaki kikulu okwewala okwagala ebintu ebiri mu nsi?\n8 Sitaani akoze kyonna ekisoboka okutuleetera okwagala ebintu ebiri mu nsi n’okutuwugula tuleme kweyongera kuweereza Yakuwa. Ekyo yakikola mu kyasa ekyasooka era leero akikola ku kigero ekya waggulu ennyo. (2 Tim. 4:10) N’olwekyo, tusaanidde okukolera ku kubuulirira kuno: “Temwagalanga . . . ebintu ebiri mu nsi.” Bwe tufuba okukolera ku kubuulirira okwo, tetujja kuwugulibwa era tujja kweyongera okwagala Yakuwa. N’ekinaavaamu, kijja kutwanguyira okukola Katonda by’ayagala n’okunyweza enkolagana yaffe naye.—1 Yok. 2:15-17.\nEBIROWOOZO BYO BIMALIRE KU BINTU EBISINGA OBUKULU\n9. Kiki Yesu kye yayogera ku liiso lyaffe ery’akabonero, era kyakulabirako ki kye yateekawo?\n9 Okubuulirira Yesu kwe yawa Maliza kutuukana bulungi n’ekyokulabirako kye yassaawo era n’ebyo bye yayigiriza. Yakubiriza abayigirizwa be okuba ‘n’eriiso eriraba awamu’ basobole okwemalira ku Bwakabaka awatali kuwugulibwa. (Soma Matayo 6:22, 33.) Yesu teyalina bintu bingi; teyalina nnyumba yiye ku bubwe wadde ekibanja.—Luk. 9:58; 19:33-35.\n10. Kyakulabirako ki Yesu kye yateekawo ku ntandikwa y’obuweereza bwe?\n10 Waliwo ebintu bingi ebyaliwo nga Yesu ali ku nsi ebyali bisobola okumuwugula, naye teyabikkiriza kumuwugula. Ku ntandikwa y’obuweereza bwe, bwe yali amaze okuyigiriza ekibiina ky’abantu mu Kaperunawumu era ng’akoze n’ebyamagero, abantu baamusaba asigale mu kibuga kyabwe. Naye kiki Yesu kye yakola? Yabagamba nti: “Nnina okubuulira amawulire amalungi ag’Obwakabaka bwa Katonda ne mu bibuga ebirala, kubanga nnatumibwa lwa nsonga eyo.” (Luk. 4:42-44) Mu butuufu, Yesu yatalaaga ebitundu bya Palesitayini ng’abuulira era ng’ayigiriza. Wadde nga Yesu yali atuukiridde, naye yakoowanga era yalinga yeetaaga okuwummulamu.—Luk. 8:23; Yok. 4:6.\n11. Kiki Yesu kye yagamba omusajja eyalina enkaayana ne muganda we, era kulabula ki kwe yawa?\n11 Ate lumu Yesu bwe yali ayigiriza abagoberezi be ku ngeri y’okwaŋŋangamu okuyigganyizibwa, omusajja omu yamugamba nti: “Omuyigiriza, gamba muganda wange anjawulizeeko eby’obusika.” Naye Yesu yagaana okweyingiza mu nkaayana ezo. Yagamba omusajja oyo nti: “Ani yannonda okuba omulamuzi wammwe oba okubagabanyizaamu ebyammwe?” Yesu yeeyongera okuyigiriza era n’akubiriza abaali bamuwuliriza okwewala okwagala ennyo ebintu kubanga ekyo kyali kiyinza okubawugula ne balekera awo okuweereza Katonda.—Luk. 12:13-15.\n12, 13. (a) Lwaki Abayonaani baali baagala okulaba Yesu? (b) Yesu yeewala atya okuwugulibwa?\n12 Yesu yalina eby’okulowoozaako bingi mu wiiki eyasembayo amale attibwe. (Mat. 26:38; Yok. 12:27) Yalina eby’okukola bingi, era yali agenda kuwozesebwa era attibwe mu ngeri ey’obukambwe. Lowooza ku ekyo ekyaliwo ku Ssande nga Nisaani 9, mu mwaka gwa 33 E.E. Ng’obunnabbi bwe bwali bulaga, Yesu yayingira mu Yerusaalemi nga yeebagadde omwana gw’endogoyi, era abantu baamwaniriza nga Kabaka eyali ‘ajjidde mu linnya lya Yakuwa.’ (Luk. 19:38) Ku lunaku olwaddako, Yesu yayingira mu yeekaalu n’agobamu abasuubuzi abaali bafudde ennyumba ya Katonda ekifo eky’okunyagiramu Bayudaaya bannaabwe.—Luk. 19:45, 46.\n13 Mu kibiina ky’abantu abaali mu Yerusaalemi mwalimu Abayonaani abaali bakwatiddwako ennyo ebintu Yesu bye yali akola era ne batuukirira omutume Firipo ne bamusaba agambe Yesu nti baagala okwogerako naye. Naye Yesu teyakkiriza kuwugulibwa kuva ku bintu ebikulu ennyo ebyali bigenda okubaawo. Teyagezaako kunoonya buganzi mu bantu basobole okumulwanirira ng’abalabe be baagala okumutta. Bwe yamala okukiraga nti yali anaatera okuttibwa, yagamba Andereya ne Firipo nti: “Oyo ayagala obulamu bwe abuzikiriza, naye oyo akyawa obulamu bwe mu nsi eno ajja kubukuuma asobole okufuna obulamu obutaggwaawo.” Bwe kityo, mu kifo ky’okukola ekyo Abayonaani abo kye baali baagala, Yesu yakubiriza abagoberezi be okwoleka omwoyo ogw’okwefiiriza nga ye, era n’abagamba nti: “Oyo yenna ayagala okumpeereza, Kitange alimuwa ekitiibwa.” Kya lwatu nti obubaka obwo Firipo yabutegeeza Abayonaani abo.—Yok. 12:20-26.\n14. Wadde ng’omulimu gw’okubuulira Yesu gwe yakulembezanga mu bulamu bwe, kiki ekiraga nti teyagwa lubege?\n14 Wadde nga Yesu teyakkiriza kuwugulibwa kuva ku mulimu omukulu ogw’okubuulira, yafunangayo akaseera okwenyigira mu bintu ebirala. Lumu yakkiriza okugenda ku mbaga ey’obugole era n’afuula amazzi omwenge, ekintu ekyasanyusa ennyo abantu abaali ku mbaga eyo. (Yok. 2:2, 6-10) Ate era oluusi mikwano gye oba abantu abaali baagala okuyiga amazima bwe baamuyitanga ku bijjulo, yagendanga. (Luk. 5:29; Yok. 12:2) N’ekisinga obukulu, Yesu yateranga okufuna akadde okusaba, okufumiitiriza, n’okuwummulako.—Mat. 14:23; Mak. 1:35; 6:31, 32.\n‘WEEYAMBULEKO BULI EKIZITOWA’\n15. Kubuulirira ki Pawulo kwe yawa, era kyakulabirako ki kye yateekawo?\n15 Omutume Pawulo yageraageranya obulamu bw’Omukristaayo ku mbiro empanvu era n’agamba nti: “Ka tweyambuleko buli ekizitowa.” (Soma Abebbulaniya 12:1.) Pawulo yakolera ku ebyo bye yali ayigiriza. Yeerekereza eby’obugagga n’ettutumu bye yandifunye ng’ali mu ddiini y’Ekiyudaaya. Yeemalira ku ‘bintu ebisinga obukulu’ n’aweereza Katonda ng’abunyisa amawulire amalungi mu bitundu bya Busuuli, Asiya Omutono, Makedoni, ne mu Buyudaaya. Bwe yali ayogera ku ssuubi lye yalina ery’okugenda mu ggulu, Pawulo yagamba nti: “Nneerabira ebintu eby’emabega ne nduubirira eby’omu maaso, nga nfuba okutuuka ku kiruubirirwa eky’okufuna empeera.” (Baf. 1:10; 3:8, 13, 14) Pawulo yakozesa bulungi ekirabo kye eky’obwannamunigina n’asobola ‘okuweereza Mukama waffe nga tewali kimutaataaganya.’—1 Kol. 7:32-35.\n16, 17. Ka tube nga tuli bafumbo oba nga tuli bwannamunigina, tuyinza tutya okukoppa Pawulo? Waayo ekyokulabirako.\n16 Okufaananako Pawulo, abaweereza ba Katonda abamu basazeewo okusigala nga si bafumbo basobole okwemalira ku mirimu gy’Obwakabaka. (Mat. 19:11, 12) Abaweereza ba Katonda abafumbo baba n’obuvunaanyizibwa obw’okulabirira amaka gaabwe, abali obwannamunigina bwe batalina. Kyokka, ka tube bafumbo oba nga tetuli bafumbo, ffenna tusobola ‘okweyambulako buli ekizitowa’ ne tuweereza Katonda nga tetulina bingi bitutaataaganya. Ekyo kiyinza okutwetaagisa okukendeeza ku budde bwe tumalira ku bintu ebitali bikulu n’okwongera ku biseera bye tumala mu buweereza.\n17 Lowooza ku Mark ne mukyala we Claire ab’omu Wales, bombi abaatandika okuweereza nga bapayoniya oluvannyuma lw’okumaliriza emisomo gyabwe era ne beeyongera okuweereza nga bapayoniya n’oluvannyuma lw’okufumbiriganwa. Mark agamba nti: “Twasalawo okutunda ennyumba yaffe era n’okuleka omulimu gwe twali tukola ne tutandika okukola ogw’okuzimba ebizimbe by’Obwakabaka mu nsi yonna.” Kati bamaze emyaka 20 nga bakola omulimu gw’okuzimba Ebizimbe by’Obwakabaka mu Afirika. Lumu ssente ze baalina zaakeendeera nnyo na baba nga basigazza ddoola 15 zokka mu bulamu bwabwe, naye Yakuwa yabayamba. Claire agamba nti: “Kituleetera essanyu lingi okuba nti buli lunaku tuweereza Yakuwa. Tufunye emikwano mingi era tetulina kye tujula. Ebintu bye twefiiriza tetuyinza kubigeraageranya ku ssanyu lye tufunye mu kuweereza Yakuwa mu buweereza obw’ekiseera kyonna.” Bangi ku abo abali mu buweereza obw’ekiseera kyonna bakkiriziganya n’ebigambo ebyo. *\n18. Bibuuzo ki bye tusaanidde okwebuuza?\n18 Ate ggwe? Kiki ky’oyinza okukola singa okizuula nti owuguliddwa era nti tokyaweereza Yakuwa n’obunyiikivu? Oboolyawo kiyinza okuba nga kikwetaagisa okulongoosa mu ngeri gy’osomamu Bayibuli n’engeri gye weesomesaamu. Ekyo oyinza kukikola otya? Ekitundu ekiddako kiddamu ekibuuzo ekyo.\n^ lup. 7 Laba ekitundu ekirina omutwe, “Atalina Magezi Akkiriza Buli Kigambo.”\n^ lup. 17 Laba n’ebyafaayo bya Hadyn ne Melody Sanderson mu kitundu “Twamanya Ekituufu era Ne Tukikola.” (Watchtower eya Maaki 1, 2006) Baaleka bizineesi yaabwe gye baali bakola mu Australia ne bayingira obuweereza obw’ekiseera kyonna. Soma ku ekyo ekyaliwo ssente bwe zaali zibaweddeko nga baweereza ng’abaminsani mu Buyindi.


Pilot Wa Helicopter Omubadde Sipiika Mu Kifo Kyokumutwala Mu Disituliki Y'e Kazo Amututte Mubende - Radio Simba - Ennene\nPilot wa Helicopter omubadde Sipiika mu kifo kyokumutwala mu Disituliki y’e Kazo amututte Mubende\nPilot wa Helicopter y’eggye omwabadde mutambulira omukubiriza w’Olukiiko Olukulu olw’eggwanga Rebacca Kadaga yabuliddwa endagiriro entuufu ey’ekubo mubwengula mweyabadde alina okuyita okugenda mu Disitulikiti y’e Kazo bwatyo nayolekera Disitulikiti y’e Mubende.\nPilot ategeerekese nti ye Mupaapa Isma yeyabuze, wabula oluvannyuma yazeemu okubuusa Helicopter okuva mu Disitulikiti y’e Mubende okwolekera Kazo awabadde omukolo gwa eyali Principle Private Secretary wa Pulezidenti Yoweri Kaguta Museveni nga kati y’e Omubeezi wa Minisita owa Economic Planning gyeyamutuusizza nga wayiseewo essaawa nnamba.\nWabula guno si gwemulundi ogusoose Sipiika okufuna obuzibu mu Helicopter nga olula mu July 2012, Pilot wa Helicopter ya UPDF yagiteeka mu kisaawe wakati ku Legends Rugby Grounds omupiira wakati wa Rugby Cranes ne Namibia bwegwali gugenda mu maaso neguyimirira eddakiika 33 nga buli omu asobeddwa.\nKadaga eyali anekedde mu gomesi eyakyenvu yavaamu wakati mukusoberwa. Wabula kyazuulwa oluvannyuma nti Pilot yali agenderedde kugissa mu luguudo olulinaanye Legends wabula nawubisibwa abategesi wamu ne Protocol nti yali asobola okukka mu kisaawe nga abazannyi bakyali mubusenge ewambalibwa kumbe baali bali mu kisaawe weyakkira.


Bukedde Online - Engatto z'akakondo zipaapaaza akabina\nEngeri gy'osobola okwewala okuwemula abaana mu nnyumba\nBiibino eby'oku matu ebigula obuwanana\nOmukyala mu ngatto y'akakondo.\nAbakugu bazudde nga akabina k'omukazi keeyongera okusagala bw’aba ayambadde engatto y’akakondo.\nKino kiyiisa nnyo abasajja endusu. Eri abawala abakyanoonya, kyandibadde kirungi bwe baba bagenda ku bubaga nga balina be baagala okusikiriza bandibadde bambala nnyo engatto bwe zityo. Ate ne bwe batuuka kukabaga ne bafuba nnyo okwetala, akabina kasagale babalabe.\nMu Bungereza eyo, abawala bwe bakyala ewa baganzi baabwe, ne bwe baba mu nayiti, bambalirako ngatto za kakondo, ne balyoka batambula okuteekateeka emmeeza ng’omulenzi bw’atunudde, wamma n'agwa amatu. Kuba bw’atunuulira ky’aleese n'afuukira ddala nga bano abayimba nti, '..tteeka ssente w'olaba...!' Weekanga oluusi n'emmere babuuse mbuuke ate ne basooka akaboozi omusajja asobole okuweweerako.\nAbakugu bano ab'omu kkampuni y'Abachina eri mu Bungereza eyitibwa Jimmy Choo - nga baakuguka mu kukola ngatto za bakyala, bazuudde nti n'abo abalina omukwano nga gukyali mupya kyandibadde kirungi nabo bambalenga engatto z’akakondo. Ate nga ne bwe muba nga mugenzeeko awutu, ggwe omuwala ofube okulaba ng’okulemberamu ye omusajja n'avaako emabega asobole okukulaba bw’opaapaaza akabina, nkulayirira tajja kusigala kye kimu.\nWe kinyumira ate be bawala abamu abassaamu effujjo nga banyeenya akabina! Bonna ne basajala ng’ennyana! Bambi abasajja abamu kye bava batandika okusala amagezi bave ku bubaga amangu badde awaka. Nga bawulira ekibali mu mpale kitabuse, kyokka ne beekwasa ensongasonga endala ng’okutegeeza bannaabwe nti tebeewulira bulungi; so ng’ekyamazima ekimutengudde y’engeri omukazi gy’anyeenyeezzaamu akabina.\nAbakugu bano kye bava balabula nti mu mawanga agalina ennyo obuko, abawala beewaale okwambalanga kakondo nga bagenda okukyala mu bassezaala baabwe. Kubanga nabo bayinza okubayigula ettama.\nNoolwekyo, bw’olaba ng’omuwala alina akabina akasagala tosookanga kumutenda nga bwe yakula n’abala, sooka olabe engatto gy'ayambadde, kubanga engatto eyinza okuba nga yeeyongedde okukalabisa ng’akanene naye nga mu butuufu si ndoddo nga bw’olowooza.\nJennifer Musisi alonze olukiiko olunaddukanya akatale k'e Wandegeya\nNnyabo RCC bw'ompa akannamba ko ofa ...?


Bukedde Online - Vision Group ewadde abawagizi ba Bukedde ebya Idd\nKKAMPUNI ya Vision Group efulumya olupapula lwa Bukedde era etwala Bukedde Ttiivi ne Bukeddde Fa ma egabidde abalabi, abawuliriza n’abasomi b’olupapula lwa Bukedde ebirabo bya Iddi.\nAbaawereddwa ebirabo be bawanguzi ababadde beetaba mu mpaka ku mikutu gya kkampuni eno egyenjawulo omuli: Pulogulaamu ya Ddaaku ku Bukedde Ttivvi mwe babadde bababuuliza ebibuuzo ebikwatagana ku ddiini y’Obusiraamu ate ku Bukedde Fa Ma ng’oli awuliriza kayimba ka Kalifah Mukasa n’akuba essimu.\nOmukyala, Hawa Babirye Mirembe ow’e Munyonyo Salaama nga musomesa ku Mirembe College ye yasinze banne okuddamu ebibuuzo by’oku Bukedde Ttivvi era yeewangulidde Hijja (okulamaga e Mecca) eyamuweereddwa aba bbanka ya Ecobank ebalirirwamu doola 3,500 ate doola endala 700 okweyambisa zaamuweereddwa aba Vision Group ne Haji Haruna Kibirige okuva mu Hotel Africana.\nEbirabo ebirala ebyabaweereddwa mulimu; eby’okunywa n’okulya okuva mu kkampuni ya Riham ebyaleeteddwa agikulira Kassim Shaddy.\nTtivvi gaggadde n’ekyemisana okuva mu ba Hotel Africana, ekisowani ky’amasannyalaze g’enjuba (solar) okuva mu ba Aziz International.\nAbalala abaawangudde bafunye embuzi, amatooke, enkoko, sooda, n’ebyambalo by’Abasiraamu.\nNg’abakwasa ebirabo bino, akulira Vision Group, Robert Kabushenga yasuubiza okwongera okuwagira enteekateeka z’Obusiraamu n’akubiriza abantu okweyongera okusoma, okulaba n’okuwuliriza emikutu gya kkampuni eno nabo bafuuke abawanguzi.


Bukedde Online - Famire y'omusama amansa ssente ekkirizza aziikibwe mu limbo e South Afrika\nAbaami temusirika nga bakyala bammwe babat...\nOLUKIIKO lwa ffamire olwatudde ku nsonga z’omuvubuka wa ‘Rich Gang’ Luke Junior Ssendawula lwasazeewo aziikibwe nkya. Agenda kuziikibwa mu limbo y’e wesdtene e Millville mu kibuga Johannesburg eky’e South Afrika. Sendawula yafudde corona ku Lwomukaaga nga y’omu ku babadde bamanyiddwa mu kumansa ssente mu Kampala.\nEnnyumba Ssendawula gye yazimba e Kayunga.\nYali omu ku ‘kikoosi' kya Ivan Semwanga eyafa mu May wa 2017. Aba ffamire okusalawo bwe bati kyaddiridde olukiiko olwasoose okutuula e South Africa, mikwano gy'omugenzi mwe baasabidde aba famire babakkirize bamwokye waakiri aba ffamire babaleetere evvu lye baba baziika.\nSamuel Bazibu muto wa Junior eggulo ku Lwokubiri yategeezezza nti mu lukiiko olwatudde e Kibuzi- Kayunga e Bugerere bakkiriziganyizza nti omugenzi aziikibwe mu limbo kuba baabadde n'essuubi nti embeera bw'eritereera, balisobola okuziikula amagumba ne bagazza ku butaka.\nKu Mmande, olukiiko lwa abadde tabimubuuza. Ku bannamwandu ba Sendawula, kuliko ow'e Kiteezi gw'alinamu abaana babiri ssaako ow'e South Africa gw'alinamu omwana omu.\nOkusinziira ku mpapula ezaalabiddwako muganda w'omugenzi Samuel Bazibu, nnamwandu w'e Uganda, omugenzi Ssendawula talina we yamussa yadde okumwebuuzaako era ebigenda mu maaso naye abisomera mu Bukedde.\nKu bimu ku byobugagga Bukedde bye yategeddeko kuliko amaka e Kiteezi, e Kayunga, ennyumba epangisibwa e Buziga, emmotoka ezikola takisi so ng'era abadde azimba ennyumba n'azitunda. E South Afrika abadde alinayo amaka ne bizinensi y'okutunda n'okusuubula mmotoka.\nMiti yategeezezza nti mu kiseera kino ku nsonga z'ebyobugagga, balindiridde nnamwandu w'e South Afrika kyokka nga mu kiseera kino naye embeera ya kalantiini yamusalako.\nFfamire lwazzeemu okutuula kyokka ku mulundi guno ensonga enkulu yabadde ya kuzuula bya bugagga n'emmaali y'omugenzi endala gye yaleese n'okulaba engeri ebyobugagga bwe gyebigenda okukwatibwamu.\nKino kyaddiridde ffamire okutegeezebwa nti ng'oggyeeko ebyobugagga bye yali yababuulirako, omugenzi abadde n'ebintu ebirala by'abadde akola yekka ate ebirala n'abikola ne mikwano gye.\nOlukiiko luno lwetabiddwaamu ne looya w'omugenzi aba ffamire gwe baaganyi okwatuukiriza amannya eyabategeezezza nga bw'alina olukalala lw'ebyobugagga n'ebiwandiiko by'omugenzi bye yamuteresa.\nBazibu yagambye nti looya yasabye ffamire yaabwe bagira babuuzaako n'abantu abalala be bateebereza okuba nga bamanyi ku bintu by'omugenzi nga mu bano mulimu n'omuyimbi Leila Kayondo.\nJamil Miti munywanyi w'omugenzi bwe babadde bakola bombi e South Africa yategeezezza nti omugenzi alina ebintu bingi by'abadde akoze nga biri Kampala.\nAbadde akozesa aba ffamire ye ssaako n'emikwano gye omuli n'omuyimbi Leila Kayondo. Leila bwe twamutuukiridde yategeezezza nti omukwano gwabwe gubadde gwa bulijjo nga teguyingizibwamu bizinensi yadde okumubuulirako ku by'akola era naye\nOLUKIIKO lwa ffamire olwatudde\nku nsonga z'omuvubuka wa\n‘Rich Gang' Luke Junior Ssendawula\nlwasazeewo aziikibwe nkya.\nAgenda kuziikibwa mu limbo y'e\nwesdtene e Millville mu kibuga\nJohannesburg eky'e South Afrika.\nSendawula yafudde corona\nku Lwomukaaga nga y'omu ku\nbabadde bamanyiddwa mu\nkumansa ssente mu Kampala. Yali\nomu ku ‘kikoosi' kya Ivan Semwanga\neyafa mu May wa 2017.\nAba ffamire okusalawo bwe bati\nkyaddiridde olukiiko olwasoose\nokutuula e South Africa, mikwano\ngy'omugenzi mwe baasabidde aba\nfamire babakkirize bamwokye\nwaakiri aba ffamire babaleetere\nevvu lye baba baziika.\nSamuel Bazibu muto wa\nJunior eggulo ku Lwokubiri\nyategeezezza nti mu lukiiko olwatudde\ne Kibuzi- Kayunga e\nBugerere bakkiriziganyizza nti\nomugenzi aziikibwe mu limbo\nkuba baabadde n'essuubi nti\nembeera bw'eritereera, balisobola\nokuziikula amagumba ne\nbagazza ku butaka.\nKu Mmande, olukiiko lwa\nKu bannamwandu ba Sendawula,\nkuliko ow'e Kiteezi gw'alinamu\nabaana babiri ssaako ow'e South\nAfrica gw'alinamu omwana omu.\nOkusinziira ku mpapula ezaalabiddwako\nSamuel Bazibu, nnamwandu w'e\nUganda, omugenzi Ssendawula\ntalina we yamussa yadde okumwebuuzaako\nera ebigenda mu maaso\nnaye abisomera mu Bukedde.\nKu bimu ku byobugagga\nBukedde bye yategeddeko kuliko\namaka e Kiteezi, e Kayunga, ennyumba\nepangisibwa e Buziga,\nemmotoka ezikola takisi so\nng'era abadde azimba ennyumba\nn'azitunda. E South Afrika abadde\nalinayo amaka ne bizinensi\ny'okutunda n'okusuubula mmotoka.\nMiti yategeezezza nti mu kiseera\nkino ku nsonga z'ebyobugagga,\nbalindiridde nnamwandu w'e\nSouth Afrika kyokka nga mu\nkiseera kino naye embeera ya\nffamire lwazzeemu okutuula kyokka\nku mulundi guno ensonga enkulu\nyabadde ya kuzuula bya bugagga\nn'emmaali y'omugenzi endala gye\nyaleese n'okulaba engeri ebyobugagga\nbwe gyebigenda okukwatibwamu.\nKino kyaddiridde ffamire okutegeezebwa\nnti ng'oggyeeko ebyobugagga\nbye yali yababuulirako, omugenzi\nabadde n'ebintu ebirala by'abadde\nakola yekka ate ebirala n'abikola ne\nOlukiiko luno lwetabiddwaamu ne\nlooya w'omugenzi aba ffamire gwe\nbaaganyi okwatuukiriza amannya\neyabategeezezza nga bw'alina olukalala\nby'omugenzi bye yamuteresa. Bazibu\nyagambye nti looya yasabye ffamire\nyaabwe bagira babuuzaako n'abantu\nabalala be bateebereza okuba nga\nbamanyi ku bintu by'omugenzi nga\nmu bano mulimu n'omuyimbi Leila\nJamil Miti munywanyi w'omugenzi\nbwe babadde bakola bombi e South\nAfrica yategeezezza nti omugenzi\nalina ebintu bingi by'abadde akoze\nnga biri Kampala. Abadde akozesa\naba ffamire ye ssaako n'emikwano\ngye omuli n'omuyimbi Leila Kayondo.\nLeila bwe twamutuukiridde\nyategeezezza nti omukwano gwabwe\ngubadde gwa bulijjo nga teguyingizibwamu\nbizinensi yadde okumubuulirako\nku by'akola era naye\nEmbeera yomugagga Ivan Ssemwanga eyongedde okweraliikiriza\nHarrier kapyata etuze abafumbo ku lw'e Masaka: Ebasudde mu mugga poliisi n'esiitaana okubannyululayo


Bukedde Online - Uganda ekoze endagaano y'okwekulaakulanya n'eggwanga lya Sierra leon\nAbakristu bakubiriziddwa okukulembeza Katonda...\nPULEZIDENTI Museveni agambye nti okutumbula obulungi eby’obusuubuzi mu Africa kyetaagisa okuzimba oluguudo lw’eggaali y’omukka okuva e Kenya ku Idian Ocean okutuuka ku Pacific Ocean mu West Africa.\nAbadde mu State House e Ntebe ng’ayaniriza pulezidenti wa Sierra Leon Julius Maada Bio azze mu Uganda ku bugenyi bwa nnaku satu.\nBatadde omukono ku ndagaano satu okuli: Erambika enkolagana y’amawanga gombi, ey’okuwangana amagezi mu by’obufuzi n’okuggyawo obukwakkulizo obumu ku mitendera abakungu ba mawanga gombi gye balina okuyitamu okufuna viza.\nEndagaano ebbiri minisita Sam Kuteesa yeyazitaddeko omukono ku lwa Uganda ey’okusatu minisita ow’ensonga z’omunda mu ggwanga Jeje Odong n’ateekako ate ku ludda lwa Sierra Leon minisita wabwe ow’ensonga z’ebweru.\nMuseveni agambye nti ekisibye enkulaakulana mu Africa tewali lujegere lugatta mawanga gonna mu by’obusuubuzi kye bava baagala okuzimba oluguudo lw’eggaali y'omukka lugatte emawanga agawera.\nPulezidenti Julius Maada Bio yeebazizza Uganda olw’okuyamba eggwangalye mu mbeera ez’enjawulo kubanga ne bwe baalumbibwa ekirwadde kya Ebola, Uganda yaweerezaayo abasawo.\nOmukolo gw’etabiddwako omuduumizi w’amagye David Muhoozi, akulira amakomera Johnson Byabasahija, poliisi yakiikiriddwa Asan Kasingye ne baminisita abalala baabaddeyo. Baasoose kwevumba kafubo ne bapulezidenti bombi olwavuddeyo ne boogera eri abamawulire.\nNRM Museveni El-Moses Kigongo Mousa Courts